CSR SRBIJA 2020: Jasmina Ilić – U kriznim situacijama je posebno važno da svaki zaposleni oseća sigurnost\nIzvor: NovaEnergija.net, 28.Maj.2020, 18:00\nColor Media Communications šestu godinu za redom organizuje konferenciju posvećenu društveno odgovornom poslovanju.\nZbog situacije sa pandemijom korona virusa (Covid-19) konferencija CSR Srbija 2020 – Društvena odgovornost u vremenima krize prvi put će se održati online, 01. juna 2020. godine sa početkom od 10:00h.\nNa ovogodišnjoj konferenciji govorićemo o budućnosti CSR-a, najnovijim trendovima i izazovima. Saznaćete kakvo je bilo društveno odgovorno poslovanje kompanija za vreme pandemije. U novonastaloj situaciji uvideli smo neophodnost brze reakcije celog sistema i solidarnosti u svakom smislu, kao i značaj volonterizma kao jednog...\nNovaEnergija.net: CSR SRBIJA 2020: Marija Vujanić – Snaga društveno odgovornog poslovanja je najvidljivija tokom krize\nCSR SRBIJA 2020: Milica Babić – Zajedničko delovanje različitih društvenih aktera u kriznim vremenima daje najbolje rezultate\nIzvor: NovaEnergija.net, 29.Maj.2020, 09:12\nColor Media Communications šestu godinu za redom organizuje konferenciju posvećenu društveno odgovornom poslovanju.. Zbog situacije sa pandemijom korona virusa (Covid-19) konferencija CSR Srbija 2020 – Društvena odgovornost u vremenima krize prvi put će se održati online, 01. juna 2020. godine...\n02:04: Bez karantina u Velikoj Britaniji za putnike iz Srbije\n02:04: Desničar na čelu francuske vlade: Evo ko je Žan Kasteks\n01:45: ANABELA UCENILA GAGIJA! "Ukoliko budeš bezobrazan, ja ću..." Ot...\n01:28: Narodno pozorište se oprašta od Lidije Pilipenko: Mogla je da r...


Danas pitamo: Zašto je Kancelarija za KiM tražila lične podatke švajcarskih fudbalera i kako su dospeli u tabloide? | Insajder\nDanas pitamo: Zašto je Kancelarija za KiM tražila lične podatke švajcarskih fudbalera i kako su dospeli u tabloide?\nMinistarstvo unutrašnjih poslova prikupljalo je dokumente s ličnim podacima dvojice švajcarskih fudbalskih reprezentativaca albanskog porekla na zahtev Kancelarije Vlade za Kosovo i Metohiju, a lični podaci su se ubrzo zatim pojavili u tabloidima. Ovu informaciju, nakon nekoliko urgencija i jednog upozorenja, saopštio je MUP odgovarajući na zahtev Poverenika da se izjasne da li je neko iz MUP-a dostavio medijima dokumenta sa ličnim podacima fudbalera.\nKrajem juna ove godine, uoči i u toku Svetskog fudbalskog prvenstva u Rusiji, pojedini tabloidi objavili su dokumente s ličnim podacima dvojice švajcarskih fudbalera albanskog porekla, rođenih u Srbiji.\nOdmah zatim, Poverenik za informacije od javnog značaja Rodoljub Šabić pokrenuo je postupak kontrole. Istovremeno, Poverenik je Ministarstvu unutrašnjih poslova zatražio i izjašnjenje o tome da li je neko iz MUP-a dostavio medijima dokumenta sa ličnim podacima.\nU međuvremenu, tek nakon dve urgencije i jednog upozorenja, u MUP-u su se izjasnili. Kako navodi Poverenik za informacije od javnog značaja u odgovoru Insajderu, iz izjašnjenja MUP-a proizlazi da je Ministarstvo vršilo spornu obradu podataka, odnosno prikupilo dokumente od matičara, po zahtevu Kancelarije Vlade za Kosovo i Metohiju.\nNovinari Insajdera zbog toga su Kancelariji za KiM Vlade Srbije uputili sledeća pitanja:\nZašto su Kancelariji za KiM bili potrebni podaci dvojice švajcarskih fudbalera albanskog porekla, rođenih u Srbiji?\nZašto je Kancelarija od MUP-a tražila prikupljenje tih podataka?\nKako izjašnjenje MUP-a Povereniku upućuje na zaključak da traženi dokumenti nisu neovlašćeno stavljeni na raspolaganje tabloidima od strane nekog u MUP-u, već od strane nekog iz Kancelarije za Kosovo i Metohiju, da li će Kancelarija za KiM sprovesti unutrašnju proveru i sankcionisati lice koje je učinilo krivično delo?\nPoverenik za informacije od javnog značaja Rodoljub Šabić izjavio je za Insajder da izjašnjenje MUP-a upućuje na to da lične dokumente fudbalera tabloidima nije neovlašćeno dao neko iz policije, već neko iz Kancelarije za KiM. Poverenik ukazuje i da će sve činjenice morati da utvrdi nadležno tužilaštvo jer je reč o krivičnom delu.\nPrema zakonu, ako službeno lice zakonito pribavljene podatke o ličnosti saopšti nekom drugom ili ih upotrebi u svrhu za koju nisu namenjeni sledi mu kazna zatvora do tri godine.


Draško Stanivuković: Napustiću BiH, ugrožena mi je lična bezbednost | N1 Srbija\nDraško Stanivuković: Napustiću BiH, ugrožena mi je lična bezbednost\n15.02.2019. |14.29 |\nPoslanik opozicione Partije demokratskog progresa (PDP) Draško Stanivuković izjavio je da će narednih dana napustiti BiH zbog toga što smatra da mu je ugrožena lična sigurnost.\nOn je objavio novi audio snimak na kojem se čuje kako policijski inspektor Miloš Bandić, načelnik Odeljenja za imovinske delikte, preti Ivanu Begiću, prijatelju Stanivukovića. Na audio snimku jasno se čuje kako Bandić preti Begiću da će ga "išamarati kad god ga vidi u gradu".\nPolicijski inspektor kaže Begiću da je dao izjavu o oštećenju automobila poslanika Stanivukovića, koja se "nama (policiji) ne uklapa".\n"Četiri do pet inspektora je bilo u prostoriji gde je Begić saslušan. Begiću je pretio inspektor Miloš Bandić. Rekli su da će ga zgaziti kad god ga vide. Da li su to pretnje ili je to bahatost, kako kažu u MUP-u? Jasno je da su to pretnje", kazao je Stanivuković na konferenciji za novinare u Narodnoj skupštini RS.\nOn je ocenio da su pripadnici MUP RS "raskrinkani i otkriveni" i da primenom sile i pretnjama pokušavaju da iznude dokaze od osoba koje saslušavaju.\n"Niko nam ne bi verovao da nema ovog snimka... Žrtve gone krivično, a inspektor koji preti dobija disciplinski postupak", naveo je Stanivuković.\nOn je najavio nove snimke koji, kako je rekao, svedoče o represiji i progonu gradjana Banjaluke.\nPolicija Stanivukovića i Begića tereti za "neovlašćeno snimanje", najavivši krivičnu prijavu protiv njih.\nUpitan kako komentariše novčanu nagradu koju je Udruženje "Pravda za Davida i svu decu BiH", registrovano u Beču, ponudilo za video snimke koji mogu pomoći razotrkivanju otmice i ubistva mladića Davida Dragičevića, Stanivuković je kazao da, kao čovek i poslanik, podržava svaki način da se pronadju ubice, kao i svaki potez borbe za pravdu i istinu, koja traje već godinu dana.\n"U RS je izgubljeno poverenje u institucije", rekao je on.\nStanivuković je kazao da snimak koji je on objavio, a koji svedoči o maltretiranju i pretnjama Ivanu Begiću, daje novu dimenziju i slučaju ubistva Davida Dragičevića i potvrdjuje ranije iznete tvrdnje o maltretiranju mladića pre ubistva u policijskoj stanici.\nDraško Stanivuković BiH bezbednost banjaluka\nDodji u Srbiju :-)\nDodikova demokratija u manjem entitetu zvanom “Republika” Srpska.


STAZAMA PETE KOZARAČKE BRIGADE: Veterani NOB obišli spomen obeležja oslobodilačkih ratova Srbije u Podrinju! - Mačva Sky Info\nSTAZAMA PETE KOZARAČKE BRIGADE: Veterani NOB obišli spomen obeležja oslobodilačkih ratova Srbije u Podrinju!\n28. septembar, 2018 - 16:51\nMesto prelaska Narodnooslobodilačke vojske preko reke Drine u Drugom svetskom ratu, prilikom borbi za oslobođenje današnje teritorije opštine Mali Zvornik, u selu Budišić proteklog vikenda obišli su članovi Udruženja Kozarčana iz Beograda i Odbora veterana graditelja Beograda, koji su posetu upriličili u okviru dvodnevnog putovanja, simbolično nazvanog „Pohod na Podrinje“.\nEvocirajući uspomene iz vremena borbe protiv nemačke okupacije i neposredno nakon toga, posetioci su obišli i hidroelektranu u Malom Zvorniku, prvu hidrocentralu na Drini sagrađenu u posleratnoj Jugoslaviji.\nZa prijem delegacije navedenih udruženja, među kojima je bilo i nekoliko veterana Narodnooslobodilačke borbe, koji su živi svedoci događaja u Podrinju od pre 74 godine, pobrinuli su se zaposleni u Opštinskoj upravi Mali Zvornik, koji su, u saradnji sa bibliotekom i lokalnim udruženjima građana, organizovali prigodan doček i boravak gostiju.\nPrema istorijskim činjenicama, najveći deo područja sadašnje opštine Mali Zvornik oslobođen je 17. septembra 1944. godine, a zaslužne za to bile su upravo jedinice Pete kozaračke brigade, iz sastava 11. krajiške divizije, tadašnje Narodnooslobodilačke vojske.\nČuvajući uspomenu na taj događaj Mali Zvornik 17. septembar već dugi niz godina obeležava i slavi kao Dan opštine.\nKrećući se borbenim putevima Pete kozaračke brigade, kojim su njeni pripadnici prošli septembra 1944. godine, oslobađajući Podrinje od nemačke okupacije, učesnici putovanja, u petak i subotu, 21. i 22. septembra, obišli su većinu spomen obeležja iz oslobodilačkih ratova Srbije i muzeja u Malom Zvorniku, Krupnju i Loznici, gde su u čast žrtvama ratova položili cveće.\nOsim navedenih mesta u Malom Zvorniku, gosti iz Beograda posetili su muzejske i spomen komplekse u Tekerišu, Beloj Crkvi, Stolicama, na Mišaru, Gučevu, Soko Gradu i prisustvovali Svečanoj sednici Skupštine opštine Krupanj, povodom Dana opštine.


Pet znakova da ste imali sreće da pronađete dobrog klijenta | Chapter 4\nU izuzetno kompetitivnom svetu komunikacija, ponekad najveći neprijatelj nije suparnička agencija, već - sopstveni klijent. Poslednjih par godina čula sam i videla mnogo situacija u kojima su klijent i agencija bili u sukobu, pokušavajući da steknu prednost jedni nad drugima, umesto da sarađuju kao kompaktan tim. Nedavna dešavanja su me inspirisala da se ponovo pozabavim ovom temom zbog čega sam napravila listu pet stvari koje najviše cenim kod naših klijenata.\nČesto se dešava da kako biste uopšte i počeli da radite sa buy viagra without a prescription novim klijentom, treba da prođete kroz dugotrajan i komplikovan proces selekcije. Sve počinje sa klijentovim istraživanjem tržišta, pravljenjem užeg izbora agencija koje će pozvati na tender i pravljenjem brifa, nakon čega vi sastavljate ponudu koja sadrži kompleksna rešenja zadataka iz brifa, šaljete informacije o radu agencije i preporuke, održite makar dva sastanka uživo i tako dalje. Kao agencija, naročito kada učestvujete na tenderu velike multinacionalne kompanije, vi dajete toliko informacija potencijalnom klijentu da mu fali još samo devojačko prezime vaše majke i vaša omiljena TV serija (iako se ovo poslednje može spomenuti u razgovoru češće nego što mislite). Na kraju procesa koji može da potraje i 6 meseci, klijent odabira baš vas! Ovo je trenutak kada možete da pomislite „Ok, sada je klijent siguran da vladam materijom, sad možemo da krenemo dalje”. Ponekad, međutim, ovo može da bude pogrešna pretpostavka, pošto nije uvek tako.\nImala sam jednog klijenta koji me je pitao zašto nisam iskomunicirala neko dešavanje iz kompanije koje mi do tog trenutka nikada nije ni pomenuo. Kada sam mu rekla da mi nije rekao za to dešavanje, dobila sam odgovor da bih videla objavu na tu temu na njegovom ličnom Fejsbuk nalogu pre šest meseci - trebalo je samo da pogledam tamo. Dobro, iako verujem da je istraživanje važno i da mi je prioritet da saznam koliko god mogu o klijentu i njegovoj industriji iz spoljnih, javno dostupnih izvora, ništa nikada neće biti bolje od iskrene dvosmerne komunikacije. Kao eksterna agencija, ja ne mogu da znam sve što se dešava interno, a klijent mora da razume da nije sve bitno za spoljnju publiku. Stalno se prave kompromisi, ali se ipak sve svodi na nešto veoma jednostavno – međusobnu komunikaciju.\nNeće se često dešavati da vam se klijent zahvali. Mnogi od njih misle da, pošto vas plaćaju, vi samo radite svoj posao i samim tim nema potrebe za učtivošću. Ako nađete takvog jednog klijenta koji ceni vaš rad i to i pokazuje – čuvajte ga! J


Kon: Nije mi najjasnije zbog čega se digla tolika bura o maskama za decu u školama\nIzvor: B92, 17.Avg.2020, 20:05\nEpidemiolog Predrag Kon kaže da je njegova tvrdnja o maskama za decu u školama pogrešno protumačena i da mu nije jasno zašto se u javnosti digla tolika bura.\n"Nikada nisam rekao da će učenici morati da nose isključivo troslojne maske. Najvažnije je da se ništa nije promenilo od konferencije, koja je održana 11. avgusta, kada je jasno rečeno da deca i nastavnici u školi mogu da koriste bilo koje maske - hirurške, epidemiološke, platnene", rekao je Kon za Blic. >> Pročitaj celu vest na sajtu B92 <<\n"Video sam da su reakcije bile burne, čini mi se i orkestrirane. I ja sam posle pogledao i ono što sam rekao moglo je biti izvučeno iz konteksta. Troslojne maske pomenuo sam zato što me je direktorka Republičke zdravstvene inspekcije zamolila da skrenemo pažnju građanima da su ove maske najefikasnije", navodi Kon.\nDr Kon je sada objasnio da su troslojne maske najefikasnije kada je u pitanju nivo zaštite, ali da se ona može postići i korišćenjem ostalih vrsta maski.\n"Najbolje su troslojne maske, one imaju dva platnena sloja i međusloj - šifon. Ali jednoslojne maske takođe štite decu i sa njima se postiže željeni efekat. Učenici dolaze u školu ni ne znajući da su zaraženi, a mogu da zaraze i druge. Zato moraju da nose maske", navodi dr Kon.\nPodsetimo, Kon je za juče rekao:\n"Treba naglasiti da te maske treba da budu troslojne, znači ne jednoslojne platnene, nego troslojne platnene. Važno je to, to nije svejedno".


Philips HR 1363 - Ručni mikser, seckalica: Mikseri: SveZaKucu.rs Prodaja, Cena, Beograd, Srbija\nPhilips HR 1363 - Ručni mikser, seckalica\nKarakteristike proizvoda: Philips HR 1363 - Ručni mikser, seckalica\nSečivo sa dvostrukim dejstvom\nOsovina se skida pritiskom na dugme\nOpis proizvoda: Philips HR 1363 - Ručni mikser, seckalica\nPhilips HR 1363 je štapni mikser idealan za miksovanje supe, seckanje malih komada hrane i pripremanje obroka za bebe. Zahvaljujući snažnom motoru od 600 W mikser sa lakoćom meša i secka sve vrste hrane a uz pomoć noževa od nerđajućeg čelika sa lakoćom drobi čak i kockice leda. Motor je izuzetno tih i gotovo da ne proizvodi vibracije tako da ga je veoma lako koristiti. Pomoću strujnog kabla se priključije na gradsku mrežu i ne radi na baterije.\nIako izgleda kao jednostavan mikser za pravljenje nes kafe Philips HR 1363 je ustvari veoma sposoban i praktičan aparat koji nipočemu ne zaostaje za standardnim ručnim mikserima.\nIzdiktirajte operateru šifru proizvoda - šifra ovog proizvoda je: 3165\nSifra 3165, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 3165, 2, Pavle Milosevic, Obalska 18, 11000, Beograd, 063123123, pavmi@szk.com


ГОСТОВАЊЕ ПРЕДСЕДНИКА НС ИПА СРБИЈЕ НА ТВ КОРЕНИ - Ipa Regija Beograd\nGOSTOVANJE PREDSEDNIKA NS IPA SRBIJE NA TV KORENI\nDana 15.12.2021. godine, predsednik NS IPA Srbije akademik prof. dr Nebojša Pantelić gostovao je u emisiji „Korenovanje“ na TV „Koreni“, kod voditelja Vanje Bulića. Tema emisije bila je promocija NS IPA Srbije, ali je predsednik odgovarao i na dodatna pitanja iz oblasti sprečavanja nasilja u porodici, borbe protiv organizovanog kriminala, korupcije, zaštiti ljudskih prava različitih kategorija lica i dr, sa međunarodnog aspekta. U svom obraćanju javnosti izneo je iskustva iz drugih zemalja članica IPA.\nPosebno je govorio o specifičnosti policijske profesije, životu policajca i opasnostima sa kojima se svakodnevno susreću na poslu i van njega. U emisiji je bilo reči i o njegovim knjigama „Nasilje u porodici“ i „Krivično delo ubistvo policajca u vršenju dužnosti“.


Držač Za Knjige | Bravo\nStart Ključne reči Posts tagged with "držač za knjige"\nKljučna reč: držač za knjige\n4 Oct 24, 2016 Za vikend je u Londonu održana dodela nagrada pod nazivom BBC Radio 1 Teen Awards, a publiku je zabavila neverovatna količina muzičara, na čelu... Charlie Puth otkazao turneju? Saznaj sve detalje! 0\n23 Oct 24, 2016 Iako je tek krenuo na svoju turneju pod nazivom "Don't Talk", Charlie je morao da je otkaže, a na Twitteru je s fanovima podelio... Eksluzivno: Šta Calvin Harris misli o Taylorinoj obradi “This Is What You Came For”? 0\n11 Oct 23, 2016 Punđe su apsolutni hit i žene ih naprosto obožavaju! Uz večernju haljinu najbolje se slaže elegantna frizura koja doprinosi da vaš stajling izgleda još... 8. MART


Prijem u Gradskoj kući za slavljenike - predstavnike RK ''Proleter'' i njihove goste | Зрењанин\nPrijem u Gradskoj kući za slavljenike - predstavnike RK ''Proleter'' i njihove goste\n02. септембар 2019. 13:50:38\nZamenik gradonačelnika Zrenjanina Saša Santovac i pomoćnik gradonačelnika Simo Salapura primili su juče, u Gradskoj kući, predstavnike Rvačkog kluba “Proleter”, Rvačkog saveza Srbije i njihove goste koji su svojim prisustvom uveličali obeležavanje 100. godišnjice rvačkog sporta u Zrenjaninu.\nUz predsednika RK “Proleter” Bobana Cekića i predsednika Rvačkog saveza Srbije Željka Trajkovića, prijemu su prisustvovali i predsednik Sportskog saveza Srbije, svetski i olimpijski šampion u rvanju i nekadašnji član “Proletera” Davor Štefanek, kao i predstavnici rvačkih saveza Severne Makedonije, Bosne i Hrecegovine i Hrvatske i rvačkog kluba “Honved” iz Budimpešte, koji je učestvovao na turniru povodom obeležavanja jubileja rvanja u Zrenjaninu.\nZamenik gradonačelnika Santovac istakao je da je u pitanju veliki jubilej i da je tokom bogate rvačke istorije u našem gradu osvojeno mnogo trofeja i medalja na najvećim svetskim takmičenjima.\n- Jubilej je iskorišćen i da našim sugrađanima približimo rvanje, na glavnom trgu organizujemo mečeve koji su sjajno posećeni i to je prilika za neke Zrenjanince i da se upoznaju s ovim sportom. Rvanje je nešto što je i doprinelo promociji grada Zrenjanina svih ovih godina, klub sjajno radi i svi koji žele da se bave ovim sportom imaju priliku za to u “Proleteru”. Srbija se ponosi osvojenim medaljama na međunarodnoj rvačkoj sceni, a nama je posebno drago što značajan deo tih medalja potiče baš od rvača iz zrenjaninskog “Proletera”. Grad će i dalje nastaviti da pomaže klubu, a siguran sam da je organizacija u klubu postavljena tako da će i u narednom periodu ostvarivati zapažene rezultate - kazao je zamenik gradonačelnika.\nOn je predsedniku Rvačkog kluba “Proleter” Bobanu Cekiću uručio plaketu povodom jubileja, za izuzetan doprinos razvoju rvanja i sporta uopšte u gradu Zrenjaninu.\nZahvaljujući na priznanju, čelnik RK “Proleter” rekao je da su sva dešavanja organizovana povodom jubileja usmerena ka daljoj afirmaciji rvačkog sporta u Zrenjaninu i Rvačkog kluba “Proleter”, kao najtrofejnijeg sportskog kolektiva u gradu.\n- Nadam se da smo uspeli da opravdamo ovaj naš rad i našu organizaciju, koju ćemo težiti i da usavršimo u budućnosti i da ovo slavlje nastavimo kroz svaki naš naredni rezultat, i da ćemo uspeti i da uveličamo vrednost sporta u ovom gradu. Naredni period je uvek novi izazov i uz ovakve rezultate zahteva još bolju organizaciju, dobre sportske radnike, normalno rvače, da bi se uspeh održao i povećao. Prvo što sledi je svetsko prvenstvo u Kazahstanu, već u septembru, gde očekujemo da se neki od naših rvača kvalifikuju za Olimpijske igre, naredne godine u Tokiju - naglasio je Cekić tokom jučerašnjeg prijema u Gradskoj kući.


Đilas opljačkao gradski budžet, plače kada ga građani dočekaju sa “lopove”, krije se i potura žene da lažu o Vučiću - Alo.rs\nOglasio se Aleksandar Jovičić član predsedništva SNS\nČovek koji nas sve još uvek asocira samo na ružnu prošlost, pljačku gradskog budžeta, otpuštanje radnika, promašene investicije, korupciju i kriminal, ne bi trebalo da o bilo kome, bilo šta govori pre nego objasni građanima kako je i gde je “nestalo” 600 miliona evra naših para?!\nAleksandar Jovičić, Foto: SNS\nĐilas je poslednja osoba koja sme da govori o hrabrosti i poštenju.\nČovek koji plače pred kamera kada ga građani dočekaju povicima “lopove”, koji se krije i potura žene da iznose laži o predsedniku Vučiću i njegovoj porodici, koji ne sme da izađe na izbore jer se boji debakla, poslednja je osoba koja bilo koga može i sme da nazove kukavicom.\nZbog svega ovoga pozivam Dragana Đilasa da pokaže svoju hrabrost i izađe na izbore. Pozivali smo mnogo puta do sada i njega i Mariniku Tepić i Vuka Jeremića, da iznesu neki program koji neće biti laži i klevete protiv Aleksandra Vučića, ali izgleda da je to jedina izborna strategija koju oni imaju.\naleksandar vučić aleksandar jovičić Dragan Đilas politika


Drina Krlić nagrađena zlatnom značkom Kulturno prosvetne zajednice Srbije\nDrina Krlić nagrađena je zlatnom značkom Kulturno prosvetne zajednice Srbije za 2020. godinu za dugogodišnji doprinos razvijanju kulturnih delatnosti – za nesebičan, predan dugogodišnji rad i stvaralački doprinos u širenju kulture naroda i narodnosti Republike Srbije – kaže se u obrazloženju ovog priznanja.\nDrina Krlić je umetnica izuzetne energije i talenta koja svojim stvaralaštvom ime Zrenjanina na svetskoj kulturnoj mapi ispisuje krupnim slovima. U Beogradu je završila magistarske studije na Odseku za scenski kostim Akademije za primenjene umetnosti, a postdiplomske studije nastavila na prestižnom Northwestern univerzitetu.\nZlatnu značku dodeljuje Kulturno prosvetna zajednica Srbije i Ministarstvo spoljnih poslova RS – Uprava za saradnju sa dijasporom i Srbima u regionu, a pod pokroviteljstvom Ministarstva kulture i informisanja Vlade RS.\nSvečano uručenje biće upriličeno kada se za to steknu potrebni uslovi vezano za mere protiv širenja virusa COVID-19.\nTagovi Drina KrlićVesti Zrenjaninzrenjanin\nVesna Cvetkov je hobi iz mladosti pretvorila u ozbiljan biznis\nRadović odbranio penal, Krstin dao 2 gola, ali trofej ide u Rumenku


» Večeras poslednja epizoda šoua Opre Vinfri\nVečeras poslednja epizoda šoua Opre Vinfri\nŠou Opre Vinfri završava se večeras epizodom u kojoj će tok šou kraljica zahvaliti svojim gledaocima.\nI podsetiti ih na najblistavije momente emisije koja je trajala\nPublika koja je prisustvovala jučerašnjem snimanju poslednje epizode “Šoua Opre Vinfri“ u Čikagu, tvrdi da je voditeljka bila jedina osoba na sceni, prenosi agencija AP. Obožavaoci tvrde da je Vinfrijeva bila sva u suzama kada je izgovorila poslednje “hvala“.\nOpra Vinfri je još u novembru 2009. godine saopštila da završava sa popularnom emisijom posle 25 godina rada.\nJučerašnje snimanje usledilo je nedelju dana pošto je holivudski džet set i 13.000 obožavalaca poželelo Vinfrijevoj doviđenja u dve epizode snimljene u Čikagu. Te epizode bile su emitovane u ponedeljak i juče, a među gostima su bili Areta Frenklin, Tom Kruz, Stivi Vonder, Majkl Džordan i Madona.\nTagovi: [ epizoda, posslednja emisija, Šou Opre Vinfri ]\nNema komentara na “Večeras poslednja epizoda šoua Opre Vinfri”\n« Lažne nominacije: Marijana, Nemeš i Brendon\nSlavica Ćukteraš: Pesme su pisane za mene »


DOBRE VESTI PRED ŽREB ZA PLEJ-OF: Ako Partizan savlada Soči, neće se sastati sa jednom od najjačih ekipa! - Evrokupovi, Fudbal\nDobra vest za crno-bele.\nFudbaleri Partizana su se pobedom nad Dunajskom Stredom plasirali u treće kolo kvalifikacija za Ligu konferencija. U narednoj rundi, očekuje ih ruski Soči, koji je u dvomeču bio bolji Kešle. Prvi meč odigraće se 5. avgusta u Rusiji, dok je revanš na programu 7 dana kasnije u Humskoj.\nBitno je napomenuti da se žreb koji će odrediti potencijalne rivale u plej-ofu održava u ponedeljak. Pošto će se Partizan u trećem kolu sastati sa ruskim klubom, to znači da u plejofu ni u kom slučaju ne može da igra sa Rubinom, ali ni sa svim rivalima srpskih ekipa.\nRazlog za to je pravilo koje ne dozvoljava ekipama iz iste zemlje da se sastanu u kvalifikacijama. Pre Sočija, crno-beli će u okviru Superlige Srbije odmeriti snage sa ekipom Voždovca. Taj duel je na programu u nedelju od 21 čas.\nFK PartizanFK SočiKvalifiakcije za Ligu konferencijaLiga konferencijaPartizantrending\nPrethodna vest NOVAK SE NADA DA ĆE UZETI MAKAR JEDNU BRONZU: Užasan dan, igra mi se raspala i nisam došao svež!\nSledeća vest DOBILI SMO NOVI SUPERTIM U NBA LIGI: Lejkersi dovode jednog od najboljih igrača na svetu!


EP traži da se zemljama koje krše demokratske principe uskrati novac | EurActiv Serbia\nČlanice EU koje potkopavaju demokratske principe bloka mogle bi da ostanu bez fondova EU, predviđeno je nacrtom zakona koji je podržao Evropski parlament. Na taj zakon gleda se kao na novi instrument za borbu protiv pretnji nezavisnosti sudova i neangažovanja u sprečavanju korupcije u zemljama poput Poljske, Mađarske i Rumunije.\nZakon koji treba da odobri i 28 članica EU, 17. januara je podržalo 397 evroposlanika, 158 je bilo protiv a 69 uzdržano.\nInteresantno je kako su glasali evroposlanici iz članica protiv kojih je pokrenuta procedura u skladu sa članom 7 Ugovora EU ili bi mogle da budu na meti te procedure - iz Poljske, Mađarske, Rumunije, Bugarske, Malte.\nPrema podacima nezavisne organizacije koja prati izbore u EU Votvoč (VoteWatć.eu), od poljskih evroposlanika, od 18 iz vladajuće partije Pravo i pravda, 15 je bilo protiv a troje nije glasalo dok je opozicija bila za.\nSlično je bilo i sa mađarskim evroposlanicima - od 12 iz vladajućeg Fidesa, 10 je bilo protiv a dvoje nije glasalo dok su opozicioni poslanici glasali za.\nIsto se ponovilo i sa evroposlanicima iz Rumunije i od 13 iz socijaldemokratske partije koja je na vlasti, deset je bilo protiv, jedan je bio za a dvoje nije glasalo, dok je opozicija bila za.\nOd evroposlanika sa Malte, zemlje koju kritikuju zbog nedostataka u pravosuđu i sprovođenju zakona, jedan od troje evroposlanika iz vladajućih laburista bio je uzdržan.\nBugarski evroposlanici iz redova opozicionih socijalista glasali su protiv, lider Evropske socijalističke partije Sergej Stanišev bio je uzdržan a poslanici iz vladajuće partije GERB bili su za.\n"Vladama koje ometaju sudstvo ili se ne angažuju u borbi protiv prevara i korupcije preti opasnost od suspendovanja fondova EU", navodi se u nacrtu zakona.\nEvropski parlament je obrazložio da Evropska komisija može da predloži smanjenje sredstava za države u kojima su evidentni "nedostaci u pogledu vladavine prava".\nNezavisni stručnjaci koje imenuju nacionalni parlamenti i EP radiće sa Komisijom na proceni poštovanja vladavine prava u članicama.\nEP i sve članice moraće da odobre mere koje idu od suspenzije isplata iz budžeta EU do smanjenja gotovinskih isplata unapred.\nČlanice koje krše vladavinu prava morale bi da reše probleme a zatim bi im EP i ministri EU "otključali" sredstva, navodi se u saopštenju EP.\nKomisija, ukoliko neka vlada potkopava nezavisnost sudova, može da odluči da li je vladavina prava, osnivački demokratski princip EU, ugrožena.\nTakođe može da deluje ako članica podriva sprovođenje budžeta EU ili istragu prevara, korupcije i drugih zloupotreba novca EU.\nPopulističke vlade u Poljskoj, Mađarskoj i Rumuniji dobijale su poslednjih godina upozorenja EU da njihovi potezi predstavljanju pretnju po nezavisnost sudova.\nBrisel je takođe optužio Rumuniju da u borbi protiv korupcije nazaduje.\nNemačka, Francuska i druge zemlje EU koje još pregovaraju o budžetu EU za 2021-2027. žele da se zemlje koje krše pravila i principe dovedu u red.\nZvaničnici EU priznaju da Brisel nema dovoljno moćno oruđe da zaustavi kršenje vladavine prava jer su zemlje kada su ulazile u blok potpisivale da prihvataju demokratske principe iz osnivačkog ugovora.\nKomisija i EP su aktivirale član 7 Ugovora EU protiv Poljske i Mađarske ali i Varšava i Budimpešta mogu da stave veto na korake koji bi vodili oduzimanju njihovog glasačkog prava.\nčlan 7. procedure\nGrčka pokreće kampanju podizanja svesti o vakcini protiv COVID-19\nFrancuska iznervirala Sasolija zbog spora oko Strazbura


Na današnji dan rođen je srpski vojvoda Petar Bojović, oslobodilac Beograda 1918.\n1858 - Rođen je srpski vojvoda Petar Bojović, oslobodilac Beograda 1918. Kao pitomac Artiljerijske škole učestvovao je u Srpsko-turskim ratovima od 1876. do 1878, a u Srpsko-bugarskom ratu 1885. istakao se hrabrošću u borbama na Vrabči, Slivnici, u Dragomanskom tesnacu, kod Pirota i Caribroda (sadašnji Dimitrovgrad). U Prvom balkanskom ratu 1912. i 1913. kao načelnik Štaba Prve armije izuzetno je doprineo pobedama nad Turcima u Kumanovskoj i Bitoljskoj bici. U Drugom balkanskom ratu 1913. probio je bugarske položaje na Rajčanskom ridu, što je odlučilo ishod i Bregalničke bitke i rata. U Prvom svetskom ratu komandovao je Prvom armijom 1914. u Cerskoj bici i oslobodio Šabac, a dužnost nije napustio ni posle ranjavanja. Posle mučkog napada Bugara 1915, s neuporedivo slabijim snagama sprečio ih je da prodru na Kosovo, što je omogućilo odstupanje srpske vojske. U januaru 1916. je, umesto obolelog vojvode Radomira Putnika, postao načelnik Štaba Vrhovne komande i organizovao je prebacivanje vojske na Krf i u Bizertu, a od septembra do novembra 1916. rukovodio je ofanzivom u kojoj su zauzeti Kajmakčalan i Bitolj. Zbog neslaganja sa savezničkom komandom o širini fronta dodeljenog srpskoj vojsci, u aprilu 1918. je smenjen i postavljen za komandanta Prve armije, koja je posle proboja Solunskog fronta zauzela Veles i Ovče polje, kod Kumanova razoružala Bugare, produžila gonjenje brojčano jače nemačke Druge armije i razbila je južno od Niša bez pomoći saveznika, koji su zaostali 200 kilometara. Na čelu Prve armije 1. novembra 1918. oslobodio je Beograd. Umro je 1945. u Beogradu i sahranjen je bez službenih počasti.\n2007 - Najmanje 80 lica ubijeno je, a 150 ranjeno u Kirkuku, gradu na severu Iraka, u dva napada automobilima bombama na kancelariju Patriotskog saveza Kurda kao i na jednu pijacu.


M. D. 1. januara 2016. 14:00\nNajveća dvorana na Balkanu, KOMBANK arena, poslednjih godina bila je mesto gde su priređeni spektakli u košarci, rukometu, tenisu, održani koncerti najvećih muzičkih zvezda iz Srbije, regiona i sveta, ali ono što se sprema tokom Evropskog prvenstva u vaterpolu, prema najavama organizotora, biće nešto što dosad nije viđeno.\nKako je rekao direktor preduzeća EP 2016 Darko Udovičić, šampionat Evrope u vaterpolu, u Areni, bez dileme je tehnički najizazovnija sportska priredba u istoriji Srbije.\n„Počeli smo sa montiranjem bazena, radove izvodi poznata kompanija „Mirta plus“, koja je isto ovo već radila za Evropska i Svetska prvenstva i Olimpijske igre. Konstrukcija će biti gotova do kraja nedelje, incijalno punjenje 4. januara, posle toga potrebno je 36 sati da se napuni približno 2.000 kubika vode, što je otprilike jedna trećina, kada automatski kreće grejanje, što znači da će bazeni čim se napune biti u upotrebi“, istakao je Udovičić.\n„Sve ide svojim tokom, po rasporedu od 9. januara sve reprezentacije imaće treninge u Areni, a mi se nadamo da će srpski vaterpolisti i vaterpolistkinje prvi „osetiti“ vodu 8. januara uveče. Radimo na tome“.\nUdovičić je otkrio da je interesovanje veliko, pogotovo za prvi dan šampionata kada je na programu „vaterpolo klasik“ između Srbije i Hrvatske i naravno, za poslednji dan, 23. januara kada će se odlučivati o medaljama.\n„Vaterpolo selekcija Srbije je sama po sebi magnet, a ovde imamo dodatni interes zbog činjenice da se sve održava u Areni. Za ova dva dana ulaznica za nivo 200, što je 3.400 mesta više nema, dok je nivo 400 posebno interesantan jer će zbog toga što je bazen izdignut 2,15 metara navijačima sve biti mnogo „vidljivije“ nego recimo na košarci ili tenisu“.\n„Hvala Vladi na čelu sa premijerom što je doneo hrabru odluku da se ovi bazeni kupe i pokaže besprekorno društveno odgovorno ponašanje i da se nakon prvenstva formira Nacionalni vaterpolo centar u Vrnjačkoj banji, gde će se pripremati naši vaterpolisti i vaterpolistkinje za buduća takmičenja. Hvala predsedniku Nikoliću, koji je predsednik Organizacionog odbora, Raši Ristivojeviću, predsedniku IO i celom timu od preko 700 ljudi koji mukotrpno rade“, zaključio je Udovičić.\nU organizaciji šampionata učestvovaće i skoro 400 volontera, koji će pomoći da za 14 dana turnira, na tačno 100 utakmica, u kojima će igrati 28 ekipa – 16 u muškoj i 12 u ženskoj konkurenciji, sve protekne na najvišem nivou.\nŠampionat Evrope održava se od 10. januara, a Srbija brani zlatnu medalju osvojenu pre dve godine u Budimpešti.\nDarko UdovičićKombank arenavaterpolo


„EES Group“ gradi tri MHE u Ćićevcu\nKompanija „EES Group“ iz Nemačke izdala je saopštenje u kojem se navodi da je potpisan ugovor za izgradnju tri male hidroelektrane sa opštinom Ćićevac. Ove tri hidroelektrane imaće ukupnu snagu od oko 28MW, dok će njihova vrednost biti oko 64 miliona evra. Podsetimo, 22. decembra 2014. godine između opštine Vrnjačka …\nSaglasnost na Studiju o proceni uticaja na životnu sredinu MHE „Rogopeč 1“\nMinistarstvo poljoprivrede i zaštite životne sredine 26. decembra 2014. godine donelo je rešenje o davanju saglasnosti na Studiju o proceni uticaja na životnu sredinu projekta izgradnje male hidroelektrane „Rogopeč 1“. U saopštenju Ministarstva poljoprivrede i zaštite životne sredine navedeno je da se uvid u ovo rešenje može ostvariti u roku …\nDom zdravlja u Dimitrovgradu dobija kotao na pelet\nOpština Dimitrovgrad jedna je od opština kojoj je Ministarstvo rudarstva i energetike odobrilo sredstva za realizaciju projekata unapređenja energetske efikasnosti. Dodeljena sredstva u iznosu od 10,3 miliona dinara biće iskorišćena za zamenu kotla na čvrsto gorivo kotlom na pelet u Domu zdravlja u Dimitrovgradu. Opština Dimitrovgrad učestvovaće u ovom projektu …\nPokrajinski sekretarijat za energetiku i mineralne sirovine krajem prošle nedelje done je Odluku o dodeli bespovratnih podsticajnih sredstava za sufinansiranje realizacije projekata korišćenja biomase za proizvodnju toplotne energije u javnim ustanovama. Sredstva u iznosu od 29,1 milion dinara dobilo je osam javnih ustanova (škole, vrtići, gerontološki centri), a mogu biti …\nPredsednik Nacionalne asocijacije za biomasu „Serbio“ gospodin Vojislav Milijić u intervjuu za „eKapiju“ izjavio je da iako Srbija koristi velike količine biomase, ne koristi ih efikasno. On je istakao da se biomasa ne koristi za daljinsko grejanje, kao i da nije otvoreno nijedno kogenerativno postrojenje. Prema njegovim rečima, biomasa predstavlja …\nU planu izgradnja toplane na biomasu u Novom Pazaru\nOdbornici gradske Skupštine u Novom Pazaru na sednici koja je održana 23. decembra 2014. godine odobrili su JKP „Gradska toplana“ da učestvuje u projektu izgradnje kotlarnice na biomasu. U planu je da se sa realizacijom ovog projekta počne sledeće godine, a kotlarnica bi trebalo da bude puštena u rad 2018. …\nVrnjačka banja dobija tri MHE\nU ponedeljak 22. decembra 2014. godine između opštine Vrnjačka banja i nemačke kompanije „EES Group“ potpisan je sporazum o izgradnji tri male hidroelektrane. Direktor ispostave kompanije „EES Group“ u Ljubljani gospodin Boštjan Župančić izjavio je da će u opštini Vrnjačka banja biti izgrađeno tri MHE ukupne snage 26MW. Istakao je …


Milan već spremio dva pojačanja za leto\nIzvor: B92, 06.Feb.2019, 22:42\nUprava fudbalskog kluba Milan sprema još dva pojačanja svom treneru Đenaru Gatuzu, a prema pisanju Mediaseta, u pitanju su Alan San Maksiman i Ektor Erera.\nNakon Pakete i Pjonteka, koji su zimus stigli iz Flamenga, odnosno Đenoe u redove Milana, na leto se očekuje dolazak još dva pojačanja. U pitanju su dvadesetjednogodišnji francuski napadač koji nastupa za Nicu, Alan San Maksiman i meksički vezni fudbaler Ektor Erera, koji trenutno brani boje Porta.\nPriče >> Pročitaj celu vest na sajtu B92 << idu toliko daleko, da Maksiman toliko želi da pređe u Milan, da je zamolio svog trenera Patrika Vijeru da Nica prihvati ponudu Milana za njegove usluge.\nSportski direktor Milaneza Leonardo navodno ima postignut dogovor, a sam igrač je prezadovoljan jer nije imao nikakav pritisak od Milana u smiraj zimskog prelaznog roka. Ukoliko se nešto nepredviđeno ne dogodi, Milan će za dvadesetak miliona evra i određene bonuse dobiti mladog napadača.\nŠto se tiče Erere, njemu ističe ugovor u Portu i trebalo bi da stigne na leto kao slobodan igrač. Italijanski mediji su čak povezivali Romu i Ereru, ali po pisanju Mediaseta, Gabriel Moraes i uprava Milana su blizu dogovora, pa bi Erera mogao da dodatno pojača vezni red sedmostrukog šampiona Evrope.


Crna Gora na putu evropskih integracija- iskustva Poljske\nU Poljskoj je, u periodu od 12. do 19. novembra 2006. godine, ogranizovana Studijska posjeta predstavnika državnih institucija i nevladinih organizacija iz Crne Gore poljskim institucijama koje podržavaju evropske integracije, pod nazivom „Vama takođe može biti teško – učinimo taj proces lakšim”.\nCilj ove studijske posjete je bio prenošenje poljskih iskustava stečenih u procesu evropskih integracija, posebno u oblasti zaštite životne sredine i održivog razvoja.\nStudijska posjeta je realizovana u okviru projekta koji je inicirao Institut za održivi razvoj iz Varšave , koji je bila jedna od najaktivnijih društvenih organizacija u izgradnji i podizanju svijesti na putu pristupanja Poljske u Evropsku uniju. Partneri Instituta za održivi razvoj na ovom projektu su bili: Kancelarija Programa Ujedinjenih nacija za razvoj (UNDP) u Crnoj Gori i Kancelarija za održivi razvoj i, kao glavni partner, EXPEDITIO centar za održivi prostorni razvoj iz Kotora. Projekat je realizovan zahvaljujući pomoći Ministarstva inostranih poslova Poljske u dijelu zadataka koji se odnose na pomoć inostrane i međunarodne razvojne saradnje.\nUčesnici studijske posjete bili su deset predstavnika nevladinih organizacija i pet predstavnika državnih institucija iz Crne Gore.\nKao rezultat ovog projekta uradjena je publikacija „Crna Gora na putu evropskih integracija – iskustva Poljske“ >>>\nVise o informacija projektu >>>\nFotografije sa studijske posjete >>>


Početna Vesti Obaveštenja Omiljeno telefonsko savetovalište za roditelje “Halo Beba” dobija novu mobilnu aplikaciju\nBeograd, 30. decembar 2020 – Omiljeno telefonsko savetovalište za roditelje “Halo Beba” dobilo je novu mobilnu aplikaciju, interaktivni vodič kroz roditeljstvo i razvoj malog deteta sa nizom sadržaja i novim iskustvom učenja za roditelje. Kroz aplikaciju „Halo Beba – Vaš saputnik u roditeljstvu“ roditelji će dobiti ažurirani i personalizovani sadržaj koji se odnosi na praćenje rasta i razvoja deteta u ranom uzrastu, dojenje, ishranu, imunizaciju, planiranje lekarskih pregleda, ideje za podsticanje razvoja kroz igru, razgovor, čitanje sa decom, odgovore na roditeljske zabrinutosti i mnogo drugih tema. Informacije i saveti su zasnovani na najnovijim svetskim saznanjima o razvoju deteta, a UNICEF-ovi eminentni stručni saradnici prilagodili su ih za roditelje u Srbiji.\nPrethodni članakDa li su porodični albumi otišli u zaborav – kako čuvamo uspomene u 2020oj?\nSledeći članakKoje su tkanine najbolje za bebe i decu sa osetljivom kožom


"Poplave su važnije od formiranja vlasti" - Klix.ba\nPetar Đokić "Poplave su važnije od formiranja vlasti"\n"Poplave su važnije od formiranja vlasti"\n12.12.2010. u 11:58\nPredsjednik Socijalističke partije Petar Đokić izjavio je danas Srni da još nema najava kada bi mogao biti održan sastanak koalicionih partnera SNSD-a, DNS-a i SP-a u vezi formiranja vlasti, jer to u ovom trenutku nije prioritetno pitanje, imajući u vidu probleme nastale poplavama u Republici Srpskoj.\n"Jako je važno to što je sva pažanja javnosti, i političke i građanske, bila usmjerena na sanaciju šteta i pomoć narodu. Za sada nema najava kada bi sastanak mogao biti održan i smatram da pitanje formiranje vlasti nije u ovom trenutku prioritetno pitanje kojim se treba baviti. To treba da ide svojim tokom, kako hronologija takvih aktivnosti nalaže", smatra Đokić.\nOn je ocijenio da nema nekakve potrebe za žurbom, jer je postupak formiranja vlade uslovljen konstituisanjem Vijeća naroda RS, koje treba da se završi narednih desetak dana.\n"Nakon toga može početi proces formiranja vlade i nadam se da će se to desiti krajem mjeseca", dodao je Đokić.\nPredsjednik SP-a je podsjetio da prema ranijem dogovoru sa koalicionim partnerima, SP-u pripadaju dva ministarska mjesta i da su svi otvoreni za dalje razgovore.


Trening za trenere – ENPS\nENPS sprovodi treninge za trenere za profitni i neprofitni sektor.\nTrening u industriji (TWI) je program koji se sprovodi u\npartnerstvu sa agencijom Educos. U okviru ovog programa pružaju se treninzi i konsultacije u vezi primene "Obuke na radnom mestu" (Job Instruction method), metodologije prenosa znanja koja je dala izuzetne rezultate u industrijama najrazličitijih kultura - od Amerike, preko Japana, do Evrope, i konačno Srbije. Ova metodologija obezbeđuje bezbedno, ispravno i savesno obavljanje poslova i prenošenje znanja i veština u proizvodnim industrijama.\nDrugi trening u okviru TWI programa je Job Relation\n(odnosi na poslu), trening koji uvodi sistematičnost u način i procese donošenja odluka na svim nivoima menadžmenta u kompanijama, omogućujući jednostavnu, brzu i laku komunikaciju o procesima donošenja odluka, kao i procenu uspeha.\nENPS takođe pruža trening za trenere u vezi sa vođenjem grupnih participativnih procesa donošenja odluka i razmene ideja, kao i u vezi sa prenošenjem znanja, veština i izgradnjom stavova učesnika obuka.\ntreningom za trenere?


Komunalna milicija će meriti i kontrolisati buku u ugostiteljskim objektima - EMBARGO 011\nPoslanik Srpske napredne stranke Gojko Palalić rekao je da je osnovni cilj zakona usklađivanje sa Direktivom EU iz 2002.godine.\n„Kada je u pitanju buka iz ugostiteljskih objekata, novim predlogom zakona će svaki komunalni milicionar biti ovlašćen da reaguje na licu mesta, jer će imati taj uređaj za merenje nivoa buke, takozvani fonometar, i moći će da upozorava, ali i da oduzme sredstva sa kojih se emituje muzika, ali i da zabrani rad objekta”, objasnio je Palalić.\n„Čovek kada živi u ambijentu mira, tada se njegovo telo, njegov um, ali i njegova duša osećaju potpuno normalno. Zato svaki faktor koji ugrožava čovekov mir mora imati odgovor u pojedinačnom i kolektivnom smislu“, poručio je Zukorlić i dodao da ukoliko neko kod sebe pronađe pojavu da mu smeta tišina, već je u krizi.\n„Buka uzrokuje ozbiljne zdravstvene problem i psihičke poremećaje i invaliditet uzrokovan slušnim problemima, ali istovremeno buka znači da su određeni prostori manje atraktivni za investiciona ulaganja i turizam“, rekao je Fremond.\n“Kada je u pitanju naše pristupanje EU ekološke ciljeve ostvarujemo kroz Poglavlje 27 i u tom pogledu Srbija veoma posvećeno radi kako u sferi zakonodavnog okvira, tako i u sferi izvršavanja ekološke politike”, rekla je Ivković.


Vest da će Bijonse i Džej-Zi postati novi ambasadori brenda Tiffany & Co-a objavljena je pre nekoliko nedelja, a sada su predstavljeni prvi vizuali reklamne kampanje sa njihovim učešćem.\nPored najpopularnijeg para u svetu šou biznisa, u reklamnoj kampanji se pojavila nepoznata slika Žan Mišel Baskijata „Equals Pi“, napravljena u „korporativnoj“ boji Tiffany Blue (pre toga je bila u privatnoj kolekciji i nikada nije bila javno izložena), kao i ogrlica sa žutim dijamantom težine 128,54 karata, koju su nosile samo tri osobe u istoriji: Odri Hepbern, Lejdi Gaga i Meri Vajthaus.\nU reklamnoj kampanji Bijonse je odevena u crnu haljinu koja grli njeno telo i nosi prozirne rukavice, dok Džej Zi pozira u smokingu. Poznati par takođe se pojavljuje u kratkom filmu koju je režirao Emanuel Adjei. Film prikazuje izvedbu Moon River koju peva Bijonse, dok je Džej Zi snimio film kamerom Super 8.\nKampanja Tiffany & Co. „About Love“ zvanično će biti lansirana 7. septembra, dok će kratki film biti prikazan 15. septembra.\nPodsetimo da je ranije ove godine, luksuzni konglomerat LVMH kupio legendarnu kuću nakita, Tiffany & Co i zamenjen je ceo menadžerski tim. Već možemo primetiti prve rezultate!


Registar zaposlenih - Teamnet International\nPočetna Rešenja Proizvodi Registar zaposlenih\nINDUSTRIJE Javna bezbednost\nRegistar zaposlenih je instrument kojim organi vlasti kontrolišu i upravljaju odnosom sa poslodavcima i zaposlenima, na nacionalnom nivou.\nObezbeđujemo upravljanje informacijama o zaposlenima, poslodavcima, ugovorima o radu za građane i imigrante, shodno zakonodavstvu i propisima na snazi i integrisanje sa drugim nacionalnim sistemima. Organima vlasti stavljamo na raspolaganje instrument za smanjenje korupcije u oblasti, za centralizovanu kontrolu, izveštaje i statistike o radnoj snazi na nacionalnom nivou.\nKarakteristike Projektovanje Klijenti Sertifikati\nCentralizovano upravljanje radnom snagom\nPovezujemo sve aktere uključene u upravljanje radnom snagom: od organa vlasti do zaposlenih, poslodavaca, inspektora itd. U tom smislu nudimo aplikaciju za upravljanje radnom snagom, portal za izveštavanje, aplikaciju za inspekciju rada i analize, izveštaje i statistike na nacionalnom nivou.\nKontrola rasta performansnih pokazatelja\nImplementacijom registra, smanjuje se broj ugovora o radu na crno i utaja poreza. Poboljšavaju se, takođe, pokazatelji bezbednosti na radu i povećava se tačnost izveštavanja o ugovorima o radu. Organi vlasti sada imaju instrument za analizu podataka i suzbijanje pronevera, koji komunicira sa nacionalnim sistemima kao što je sistem evidencije stanovništva i centralizuje sve ugovore o radu na nacionalnom nivou.\nRad online i mobilnost\nObezbeđujemo dostupnost i unošenje u elektronski registar sa bilo koje lokacije, uključujući varijante dekonekcije od centralnog servera, u odsustvu konekcije na Internetu. Inspektorima nudimo intuitivne mobilne aplikacije za povećanje efikasnosti i radne brzine.\nU razvijanju ovog proizvoda korišćene su aplikacije:\noperativni sistem servera Windows Server 2003 Enterprise.\nZa statističke izveštaje korišćeni su Microsoft Reporting Services.


Novi proizvodni pogon Koncerna Bambi u Požarevcu vredan 12 miliona evra u kome će se proizvoditi plazma keks počeće da radi u septembru ove godine i omogućiće gotovo dupliranje proizvodnje tog popularnog keksa, najavio je direktor Dragan Stajković tokom posete predsednika PKS Marka Čadeža toj kompaniji.\nPredsednik PKS naveo je da je akvizicijom kompanije Bambi, Coca-Cola sistem omogućio kompaniji da od lidera u regionu širi poslovanje na nova tržišta i raste u svetskog lidera. Takođe obišao je i modernu liniju za proizvodnju čuvenih Bambi brendova i posebno naglasio da je ponosan što vidi rešenja iz oblasti robotike koja su proizvod naših mladih stručnjaka.\nPredsednik PKS je najavio da će Bambi proizvodi uskoro dobiti oznaku „Čuvarkuća“, u okviru projekta PKS „Stvarano u Srbiji“ i takođe najavio da je kompanija Bambi ušla u projekat dualnog obrazovanja za školsku 2021/2022. godinu i pozvao roditelje i decu da se prijave za stručne obrazovne profile – operater u prehrambenoj industriji i prehrambeni tehničar – u srednjoj Poljoprivrednoj školi u Požarevcu.\nGeneralni direktor Coca-Cola HBC Srbija, Svetoslav Atanasov je takođe tokom posete novog proizvodnog pogona, istakao da kompanija Bambi, kao deo Coca-Cola sistema, ulaže značajna sredstva u proizvodnju i nova zapošljavanja i naveo da sa akvizicijom kompanije Bambi, poslovni sistem učestvuju sa 0,6 odsto u BDP Srbije.


Vesti online / Vesti / Srbija / "Rusiji nije u interesu rešenje, Srbiji vezane ruke"\nRuski portal Karnegi, koji radi kao deo američke "Karnegi zadužbine za međunarodni mir", tvrdi da Rusiji nije u interesu rešenje kosovskog pitanja.\nU analizi se ocenjuje da "Moskva nema nikakvog razloga da podrži konačno rešenje za Kosovo zato što ništa ne bi dobila tim potezom, a izgubila bi uticaj u regionu".\nSamorukov navodi da je "u ovom trenutku Rusija ključni saveznik Srbije zato što može da garantuje da Kosovo neće ući u UN i druge međunarodne organizacije".\n* "Haradinaj ne može dugo da izdrži sa taksama"\n* Čelnici VSS u Rusiji: Gosti Državne Dume, sastanci sa generalima...\n* Osmani: Dijalog Beograda i Prištine najvažniji za region\n"Spoljnom posmatraču rusko pasivno sabotiranje rešenja kosovskog sukoba liči na neograničenu podršku Srbiji", navodi se u tekstu, i dodaje da ta podrška, međutim, "Beogradu ne ostavlja manevarski prostor u pregovorima o Kosovu".\nSamorukov u analizi postavlja, pored ostalih, i pitanje: "Zašto bi Rusija pomogla rešenju kosovskog sukoba?" "Da bi dozvolila Srbiji da se priduži EU i nametne sankcije Rusiji? Da bi obavezala Ruse da moraju da traže vize kada posećuju Srbiju? Da bi Srbija zaoštrila bilateralni trgovinski sporazum sa Rusijom zarad EU? Da bi dozvolila Srbiji da produbi saradnju sa NATO i postane deo Zapada?", pita Samorukov.\nOn ocenjuje da su "svi ovi ishodi nepoželjni po Rusiju, kojoj je, kako bi ih sprečila, jednostavno potrebno samo to da nastavi sa politikom odbijanja da prizna Kosovo".\n- Spoljnom posmatraču rusko pasivno sabotiranje rešenja kosovskog sukoba liči na neograničenu podršku Srbiji. Uveravanja da Rusija nikada neće ostaviti Srbiju na cedilu i da će učiniti sve što je u njenoj moći da očuva njen teritorijalni integritet deluju kao gestovi nepokolebljivog prijateljstva prema Srbima. U stvarnosti, srpsko rukovodstvo ne zna kako da se oslobodi te podrške, koja Beogradu ne ostavlja manevarski prostor u pregovorima o Kosovu - spekuliše Samorukov.\nOn navodi da srpski rukovodioci ne smeju da deluju kao da su manje patriote od Kremlja.\n- Kremlj to zna i izdaje javna saopštenja koja prisiljavaju Srbe da zauzimaju nepopustljive pozicije - tvrdi Samorukov.\nOn u tom kontekstu spekuliše i da je Beograd pokušao tokom posete predsednika Rusije Vladimira Putina da ubedi svog gosta da mu "da bar malo manevarskog prostora u najvažnijem srpskom spoljnopolitičkom pitanju: priznanju Kosova", smatra Samorukov.


5 najboljih gradova za porodično putovanje - Lepa Reč\nHomeMagazinDečiji kutak5 najboljih gradova za porodično putovanje\nUkoliko ste razmišljali da se sa celom porodicom preselite negde i počnete sve ispočetka, istraživanje koje je objavljeno na sajtu “Movinga” bi mogla da vam pomogne. Ovo su najbolji gradovi za porodično putovanje!\nAli čak iako tražite dobru destinaciju na koju biste mogli da otputujete sa porodicom ovi rezultati vam mogu biti od koristi.\nU istaživanju su uzete u obzir potrebe dece, ali i roditelja, pa se među kriterijumima nalazi kvalitet obrazovanja, zdravstva, bezbednosti , visina troškova, organizovanost saobraćaja, zagađenost vazduha, aktivnost za decu koju nudi grad, a upravo su to neki od parametara koje ljudi gledaju pre odabira destinacije za porodično putovanje.\nU istraživanje je uzeto u obzir i iskustvo ljudi koji su posetili ove gradove, a većina ispitanih je prvo navodila bezbednost kao najvažniju stvar. U cilju što tačnijeg utvrđivanja nivoa bezbednosti, roditelji su odgovarali na pitanje “da li bi dopustili svojoj deci da odu sama do prodavnice?”\nOčekivano, Skandinavija dominira listom. Na prvom mestu našao se Helsinki u Finskoj, Kvebek u Kanadi, zatim Oslo u Norveškoj, Minhen u Nemačkoj i Kopenhagen u Danskoj.\nTo je najboljih pet od 150 gradova koji su uzeti u obzir, a među njima su se našli Ljubljana na 122 mestu, Budimpešta na 126., Bukurešt na 134., Zagreb na 135. i Sofija na 139. mestu.\nCelu listu možete da pronađete na sajtu “Movinga”, a možete i da pravite raspored gradova po oceni za svaki kriterijum posebno, ukoliko vam je određena stvar, na primer obrazovanje, bitnija od konačnog rezultata.


Sa IPA-om do infrastrukturnih projekata | Bild Studio\nU avgustu 2016. potpisali smo ugovor sa Direkcijom javnih radova, sa ciljem efikasnog upravljanja i sprovođenja OPRD i adekvatne primjene Komunikacionog akcionog plana, koji će promovisati aktivnosti i dostignuća IPA komponente III.\nInstrument za pretpristupnu pomoć (IPA) je jedinstveni instrument Evropske unije zamišljen kao sveobuhvatna podrška procesu evropske integracije, kako u oblasti finansijske podrške, tako i u oblasti tehničke i ekspertske podrške reformama, koje se sprovode u zemlji. Osnovni cilj IPA-e je da pomogne zemljama kandidatima da izgrade institucionalne kapacitete, efikasno usvoje i implementiraju EU acquis (pravnu tekovinu Evropske unije), kao i da pripremi zemlje kandidate za upravljanje strukturnim i kohezionim fondovima, koji će im postati dostupni nakon pristupanja.\nIPA 2007-2013 (“IPA I”) se sastoji od pet različitih komponenti. Sticanjem statusa kandidata za članstvo u Evropskoj uniji 2010. godine, Crna Gora je dobila pristup programu “Regionalni razvoj” u sklopu IPA komponente III. Opšti cilj ovog programa je poboljšanje životnog standarda i stanja životne sredine u Crnoj Gori u skladu sa nacionalnim politikama i strategijama, kao i sa politikom i standardima EU.\nUz podršku eksperata iz EU, crnogorske institucije strukturirale su Operativni program za regionalni razvoj za period 2012-2013 (OPRD 2012-2013). Program obuhvata 5 projekata iz oblasti saobraćaja (željeznički saobraćaj) i zaštite životne sredine (upravljanje vodom i otpadnim vodama).\nU aprilu 2016, Direkcija javnih radova pokrenula je tendersku proceduru za projekat “Implementacija Komunikacionog akcionog plana i organizacija rada sektorskog monitoring odbora”.\nBild Studio je aplicirao na partiju 1 (Lot 1) tendera koji se odnosi na Komunikacioni akcioni plan, pobijedio na tenderu i potpisao ugovor sa Direkcijom javnih radova u avgustu 2016. Cilj ovog ugovora o uslugama je efikasno upravljanje i sprovođenje OPRD i adekvatna primjena Komunikacionog akcionog plana (KAP). Cilj je informisati širu javnost i posebne ciljne grupe u Crnoj Gori o EU, njenim politikama i programu za regionalni razvoj kroz implementaciju KAP-a, koji će promovisati aktivnosti i dostignuća IPA komponente III.\nOpseg našeg rada u ovom projektu prilično je raznovrstan, zbog čega je bilo veoma važno uspostaviti odgovarajuću infrastrukturu kako bi se osiguralo ispunjenje svih projektnih zadataka. Počećemo sa terenskim istraživanjem o nivou informisanosti građana Crne Gore o EU i relevantnim projektima u sklopu IPA III komponente, zatim ćemo sprovoditi niz aktivnosti u domenu vizuelnog identiteta (dizajnirati logotip, promotivni materijal, bilborde, plakete, itd). Razvićemo unikatni veb sajt i sprovoditi brojne marketinške i PR aktivnosti, od osmišljavanja slogana i pratećih poruka do organizacije medijskih posjeta, konferencija za štampu i pružanja tehničke podrške u izradi publikacija.\nČlanovi Operativne strukture i projektni tim Bild Studija demonstirali su snažnu volju da zajednički doprinesu ostvarenju ciljeva i aktivnosti predviđenih ovim projektom.\nBild Studio je ponosan što je dio ove velike priče.


Prokupčani unapređuju biciklizam - Top Novosti\nNaslovna Društvo Prokupčani unapređuju biciklizam\nProkupčani unapređuju biciklizam\nPlaninarsko-skijaški klub „Toplica“ pokrenuo je biciklističku sekciju sa ciljem da afirmiše biciklizam i okupi ljubitelje ove sportske discipline u Prokuplju.\n– Cilj nam je da omasovimo ovu novoformiranu sekciju, da nam se pridruži što veći broj ljudi, posebno dece i omladine. U okviru Planinarsko-skijaškog kluba postoje sekcije za orijentaciju, za ishranu u prirodi, tako da se nadamo da će i ljubitelji biciklizma imati svoje mesto za okupljanje i druženje, rekao je predsednik PSK Toplica Darko Žarić.\nJedna od prvih aktivnosti članova ove sekcije je uspostavljanje saradnje sa niškim planinarskim klubovima radi učešća u predstojećim akcijama i na takmičenjima. U planu je i obeležavanje biciklističkih staza u Rastovnici, na Belom Kamenu, Pasjači i Borovnjaku, kao i obeležavanje parkinga za bicikle na području grada.\nU klubu se nadaju da će što veći broj građana prepoznati biciklizam kao izuzetno zdrav sport i priključiti se klubu.


NEŠIĆ: Za DNS prihvatljvivo da Srpska bude jedna izborna jednica\nNovosti26.01.22 u 19:45\nNakon sastanka Nešić je kazao da predstavnici Međunarodne zajednice odnosno SAD i EU imaju neskriveni optimizam i smatraju da su proces doveli do kraja odnosno da su stigli do pozitivnog ishoda.\n– Čuli smo da će i Ustav BiH doživjeti kozmetičke promjene i da će Republika Srpska ostati jedna izborna jedinica, bez prefiska srpski. Za DNS je to prihvatljivo, da bude jedan član Predsjedništva BiH iz Republike Srpske bez prefiska i da Srpska bude jedna izborna jedinica – dodao je.\nNešić je prokomentarisao i Dodikovu najavu povratka u institucije BiH, prenosi Kliks.\n– Danas me iznenadilo i da je Milorad Dodik govorio o povratku u institucije BiH. Vidjećemo kako misli to uraditi i šta će donijeti NSRS o radu u institucijama BiH te da li će van sange staviti zaključke o neučestvovanju u radu institucija BiH – dodao je.\nNEŠIĆ REAGOVAO NA NAVODE KOMŠIĆA: „Problem je u onima koji se ponašaju kao da imaju tapiju na BiH“\n10:52 ∙ Vijesti ∙ 0


Obradović: Dačić i Vučić 30 godina laži i foliranja – Otvoreno\nPočetnaVestiObradović: Dačić i Vučić 30 godina laži i foliranja\nnedelja, 10. januara 2021 : 10:28\nObradović: Dačić i Vučić 30 godina laži i foliranja\nIvica Dačić, predsednik lažne skupštine, sa kormilarom sa Andrićevog venca Aleksandrom Vučićem, slika su i prilika Srbije u poslednjih 30 godina: stranačko-parazitski sistem, neistražene veze sa kriminalcima, partokratija, korupcija, rođačka ekonomija, privatni fakulteti za preprodaju diploma i plagiranje doktorata, negativna selekcija, zloupotreba položaja i državnih resursa… Vlasti su se menjale za ove tri decenije, ali je korumpirani politički sistem ostajao uvek isti. I u njemu uvek kao deo sistema ova dvojica simbola naše propasti, za koje nije zabeleženo da su ikada išta radili sem što su se bavili politikom i živeli o trošku naroda i države. Zato ovde više nije rešenje samo u smeni vlasti već nam je potrebna promena kompletnog sistema i smena političkih generacija.\nJedino što se od Dačića moglo čuti u međuvremenu jeste da mu nije jasno koji je format i koje su teme dijaloga, pa sam mu i tu pomogao i sugerisao jedini smislen format dijaloga: između delegacije ujedinjene vlasti i delegacije ujedinjene opozicije koja je bojkotovala izbore. To znači da, sa jedne strane, treba da se formira delegacija od strane svih onih koji učestvuju u vlasti (SNS, SPS, SPAS, LSV, LDP), a – sa druge strane – onih koji su bojkotovali izbore 21. juna na svim nivoima i dokazali nelegitimnost vlasti. Isto tako sam rekao da nemam ništa protiv da deo delegacije vlasti budu i predstavnici lažne opozicije poput SRS. Što se tiče delegacije opozicije, takođe, nisam zatvoren za ostale kolege iz opozicije koji su izlazili na izbore i koji su spremni da podrže zajedničku platformu za pregovore sa vlašću.\nŠto se tiče tema za dijalog, to je još lakše pitanje i one bi trebalo da budu podeljene u tri dela: 1. hitno oslobođenje medija za drugačije mišljenje i glas opozicije, a pre svega javnih medijskih servisa i televizija sa nacionalnom frekvencijom koja je javno dobro, i to više meseci pre izbora; 2. stvaranje drugih uslova za slobodne i poštene izbore (sprečavanje pritisaka na birače, zabrana funkcionerske kampanje, novi sastavi REM-a, RIК-a, Agencije za borbu protiv korupcije…), i 3. promena izbornog sistema na svim nivoima (uvođenje mogućnosti glasanja i za kandidate po imenu i prezimenu, a ne samo za izborne liste), jer ima dovoljno vremena do izbora za to.\nBoško Obradović nedeljom: Кada su nas, građane, poslednji put nešto pitali?\nDobro je poznato da svako, pa i vlast, može da radi šta hoće, ali ne može dokle hoće. Bojkot izbora je do kraja razgolitio nedemokratski karakter sadašnje vlasti u Srbiji, kao i besmislenost i neodrživost parlamenata koji su na svim nivoima bez opozicije. To je priznala i sama vlast koja je još pre konstituisanja novog skupštinskog saziva i izbora nove Vlade skratila im mandat sa četiri na godinu i po dana. Tako isto će morati i da sedne za pregovarački sto i prihvati da dođe do poboljšanja izbornih uslova. Ili ćemo – u suprotnom – morati ponovo na ulice da se izborimo za slobodu i demokratiju, jer nam ih niko neće pokloniti. Za to se moramo sami izboriti. A sveži vetar političkih promena koji je prošle godine krenuo iz Crne Gore, pa nastavio preko Banjaluke, mora ove godine stići i u Srbiju.


O nama - Stomatoloska ordinacija Vukovic, Beograd\nStomatološka ordinacija Vuković, Beograd\nStomatološka ordinacija Vuković, osnovana 1987. godine, svojom višedecenijskom tradicijom i stažom uslužila je više hiljada zadovoljnih pacijenata. U potpunosti renovirana, po najvišim estetskim standardima, u prijatnom i opuštajućem ambijentu, čeka vas naš stručni tim doktora.\nIdući u korak sa najnovijim dostignucima tehnologije i estetike, a držeci se osnovnih Hipokratovskih postulata, izlazimo u susret svakom pacijentu na najadekvatniji način. Osnovni motiv našg stručnog tima je "Lečiti svakog pacijenta kao sebe", dakle potpuna posvećenost svakom pojedinačnom problemu i nakon temeljne analize, sprovođenje odgovarajuće terapije po najvišim standardima i materijalima najvišeg stepena kvaliteta, čime se posebno ponosimo.\nTakođe, u našoj ordinaciji postoji antiejdžing hijaluron centar, koji se bavi estetskim problemima i, u savršenoj simbiozi sa stomatološkim intervencijama, dovodi do idealnih estetsko funkcionalnih rezultata.\nDakle iz naše ordinacije izaćićete bez bola, potpuno zadovoljni i lepi, jer na jednom mestu rešavate sve vaše probleme.\nDr stomatologije Marija Vuković Stevanov\nNa Stomatološkom fakultetu u Beogradu diplomirala 2006.\nNa raspolaganju smo svim našim pacijentima 24 casa, 7 dana u nedelji, što daje dodatnu sigurnost našim pacijentima. Tu smo da izađemo u susret svim Vašim zahtevima na najadekvatniji način i rešimo svaki Vaš problem na najbezbolniji način.


GODIŠNJE PROIZVEDEMO 6 MILIONA TONA JAGODA Ove godine dobra i cena i kvalitet\nBerba jagoda u Srbiji u punom je jeku, a nakon plasteničkih, na pijacama i u marketima prodaju se plodovi sazreli i na otvorenom polju. Otkup je počeo pre desetak dana, trenutna cena je na nivou lanjske, ali proizvođači upozoravaju da je zarada ispod prošlogodišnje zbog poskupljenja mineralnih đubriva.\nJagode 2022 plodovi domacinstva Damnjanovic Milicinica (1)\nSa svake od oko 10.000 sadnica, zasađenih u 15 plastenika, Damnjanovići iz Miličinice kod Valjeva očekuju da uberu po pola kilograma crvenih plodova. Jagodu gaje već nekoliko godina i sa plasmanom, kako kažu, ni ove sezone nema problema, ali da za razliku od prošle, ove godine ne očekuju veći profit.\n- Jagodu na veliko trenutno dajemo po 300 dinara kilogram, što je slično kao i prošle godine. Međutim, razlika je u tome što je ove godine došlo do poskupljenja đubriva i drugog materijala, pa bi i otkupna cena za jagodu trebala da bude veća – kaže Bojan Damnjanović i dodaje da će zarada biti malo manja nego proteklih godina, ali da će ipak uspeti da pokriju troškove proizvodnje.\nSa svake od 10.000 sadnica Damnjanovići ove sezone očekuju prinos od po pola kilograma jagoda\nUz primenu svih agrotehničkih mera, po hektaru može da se ubere oko 15 do 20 tona jagoda, a u plasteniku čak i više, što pre svega zavisi od sorte ovog voća. Stručnjaci za voćarstvo navode da je jagoda perspektivno konzumno voće koje je neophodno brzo distribuirati na tržište, osim ako ne ide u dalju preradu.\n- Na pijacama jagoda iz plastenika prodaje se po ceni od oko 400 dinara, a u velikim trgovinskim lancima 300 dinara u pakovanjima od kilogram i pola kilograma. Prinos i kvalitet ploda je dobar, a zbog suvog vremena bez padavina, nije registrovana pojava bolesti. Međutim, cena u otkupu je za sada na gajbicu 200 dinara za sitniju jagoda, a za krupniji plod 250 dinara, dok za pakovanja od kilogram i pola kilograma je 270 do 300 dinara – navodi Srđan Stanojlović iz Poljoprivredne savetodavne i stručne službe.\nNa pijacama cena domaćih jagoda je 400, dok se u marketima prodaju po 300 dinara u pakovanjima od pola i jednog kilograma\nGodišnja proizvodnja jagoda u Srbiji je ispod šest miliona kilograma, što je nedovoljno za sopstvene potrebe i zbog toga kada domaći proizvođači počnu izvoz, Srbija mora da uvozi jagodu kako bi podmirila potrebe domaćeg tržišta.\nŠto se tiče izvoza, on se na tržište Rusije, koja je veliki konzument srpske jagode, trenutno obavlja nesmetano, ali zaobilazno zbog rata u Ukrajini, tako da veliki izvoznici do ruskog tržišta stižu preko Belorusije ili Turske. Uz Rusiju, sveže jagode plasiraju se i na tržište EU.\nJagode Otkup Cena Izvoz\nMOŽETE DA DOBIJETE I DO 600 EVRA Ovo su vaša prava ako vam otkažu let\nI DANAS PAKLENE VRUĆINE Temperatura u Srbiji do 37 stepeni


"Nenadležnost" višeg javnog tužilaštva za slučaj "Savamala"\nDatum kreiranja: petak, 07 jul 2017\nŠta znači oglašavanje beogradskog Višeg javnog tužilaštva kao nenadležnog za postupanje u slučaju bespravnog noćnog rušenja objekata u beogradskoj četvrti "Savamala", nezakonitog ograničavanja slobode kretanja građana i nereagovanja policije na pozive građana, posle više od godinu dana? Zbog dosadašnjeg ponašanja VJT i političara zainteresovanih da minimalizuju događaj, logično je pomisliti da je reč o pokušaju odugovlačenja i umanjivanja odgovornosti. https://www.krik.rs/vise-javno-tuzilastvo-nismo-nadlezni-z…/\nAko bi se pretpostavilo da je VJT savesno radilo svoj posao, ova vest (koja se ne može pročitati nigde na sajtu BG VJT), mogla bi da znači da je ispitano da li postoji odgovornost za svako od krivičnih dela za koje je nadležno tužilaštvo tog ranga (krivična dela za koja se može izreći kazna preko deset godina i pojedina druga, npr. krivično delo otmice). Za tako nešto nema nikakvih dokaza, a VJT je organ koji bi trebalo da se potrudi da ih predoči javnosti, kako bi bilo jasno za koja dela je utvrđeno/ocenjeno da nisu izvršena.\nMeđutim, suštinski problem jeste to što je ovaj slučaj uopšte ispitivalo VJT a ne Tužilaštvo za organizovani kriminal. Dva su moguća osnova da se ustanovi nadležnost ovog tužilaštva. Prvi je da je krivično delo izvršila "organizovana grupa od tri ili više lica, koja postoji određeno vreme i deluje sporazumno u cilju vršenja jednog ili više krivičnih dela za koja je propisana kazna zatvora od četiri godine ili teža kazna, radi sticanja, posredno ili neposredno, finansijske ili druge koristi". Očigledno je da je u ovom slučaju organizovano delovala grupa ljudi, da su delali kako bi sebi ili nekom drugom doneli korist i jedino treba utvrditi da li su pri tom počinili krvično delo koje se kažnjava preko 4 godine. Inače, drugi mogući osnov za uspostavljanje nadležnosti TOK bio bi učešće nekog od funkcionera koje je imenovala, izabrala ili postavila Vlada, VSS ili DVT u izvršenju krivičnog dela protiv službene dužnosti.


Druga žurka u okviru projekta Konektor prevazišla sva očekivanja :: Podgorica\n08.12.2019. 19:20 ➔ 19:37\nHolandska zvijezda DJ Eelke Kleijn nastupio je sinoć u podgoričkom Kolektoru, a žurka je bila rasprodata čak dan ranije, što je pravazišlo očekivanja organizatora, imajući u vidu da je ovo prvi sold-out jednog ovakvog događaja u Crnoj Gori, saopšteno je iz Pg biroa Glavnog grada.\n"Sjajna atmosfera, odlična produkcija uz fenomenalnog Kleijna i domaću podršku DJ i producenta Stefana Stojovića Leera i Ognjena Vukovića, poznatijeg kao Audiostorm, potvrdili su još jednom da Podgorica može pratiti evropske trendove u domenu noćnog provoda".\nVeliki broj mladih ljudi, kako navode, uživao je u talasima elektronske muzike, a DJ Eelke Kleijn iz Podgorice u Amsterdam nosi samo pozitivne utiske.\n"On je na svom Instagram profilu zahvalio podgoričkoj publici na fantastičnoj energiji i dao sve pohvale za produkciju. Posebno je izrazio zadovoljstvo zbog prisustva gradonačelnika Podgorice i njegovih saradnika na žurci koji su ispratili njegov nastup do kraja. Poželio je da i mnogi drugi gradovi širom svijeta imaju veći stepen uključenosti gradske uprave", navedeno je u saopštenju.\nPodsjećamo, Glavni grad Podgorica i organizacija Konektor su nedavno pokrenuli projekat kojim će obogatiti kulturnu ponudu grada, a žurka u Kolektoru je bila dio ovogodišnje manifestacije Decembarska umjetnička scena.


Poštovani gospodine Jelašiću,\nZahvaljujemo Vam se što ste odgovorili na naš zahtev da se nadležne državne institucije izjasne u vezi letka kojim se navode razlozi za bojkotovanje stranih banaka u Srbiji. Odgovor ustanove na čijem čelu se Vi nalazite razlikuje se od odgovora nekih stranih banaka koji ne sadrže ništa suvislo osim izlizanih propagandnih floskula. Poštujući argumente koje ste u obraćanju NBS javnosti izneli, upućujemo Vam i ovo otvoreno pismo u nadi da ćete biti spremni da date ozbiljne odgovore i na sledeća pitanja.\nNajvažnije pitanje iz navedenog letka, a na koje niste odgovorili, je: da li je tačno da neprijateljske države (one koje priznaju otcepljenje Kosova od Srbije i svojom oružanom silom to otcepljenje omogućavaju) planiraju u narednoj godini tri donatorske koferencije kako bi finansijski podržale Tačijev režim? Ako je to tačno da li postoji mogućnost da novac građana Srbije koji se nalazi u stranim bankama (poreklom iz neprijateljskih država) može biti upotrebljen za podršku i pomoć Tačiju i njegovim ubicama???\nAko postoji mogućnost da naši novčani ulozi u stranim bankama pobrojanim u navedenom letku budu upotrebljeni za finansiranje Tačija i njegovog režima, da li je mera bojkota takvih banaka legitimna?\nDa li postoji ikakav problem u prebacivanju našin novčanih sredstava u 20 banaka koje posluju u Srbiji a nisu poreklom iz neprijateljskih zemalja? Uslovi i pogodnosti koje bi dobili za naš novac u tim drugim bankama su isti kao i one u neprijateljskim bankama iz čega proizilazi činjenica da naši građani takvim postupkom ne bi bili oštećeni. Da li je to onda i patriotska mera koja bi oštetila one koji nameravaju da finansiraju Tačijev režim a ne bi ničim oštetila naše građane?\nMi ne sumnjamo u Vaš patriotizam i zato Vas molimo da pomognete naš pokret uspostavljanja ekonomskog patriotizma u Srbiji time što biste i Vi, kao i drugi ekonomski eksperti koji se nazale na čelu domaćih državnih institucija (i koji bi zbog toga po definiciji morali biti patriote), počeli u javnost da iznosite i predlažete nove ekonomske mere udara na neprijatelje koji nam otimaju Kosovo i Metohiju.\nNeprijateljski atak na Kosovo i Metohiju, koji je upravo u toku, po logici patriotskog duha zahteva odgovor kako bi nanesenim bolom odvratio agresora od daljeg napada na naš suverenitet. Pošto Srbija nije u stanju da na oružane upade neprijateljskih trupa odgovori adekvatno, to oblast ekonomskog delovanja postaje od najveće važnosti za nanošenje udara neprijatelju i u tom smislu je velika odgovornost Vas i drugih ekonomskih eksperata, ako su patriote.\nZnačaj preduzimanja ekonomskih mera protiv neprijateljskih država pa i stranih banaka koje posluju u Srbiji a potiču iz tih zemalja, jeste u tome što bi se na taj način kanalisali opravdani bes i revolt građana Srbije. Ako budemo preduzimali ovakve mere, vrlo lako je moguće da bi izostao i nasilni protest koji je ovih dana koštao života i velikih imovinskih razaranja po našim gradovima. Ovo je i dobra prilika za podsticanje duha i ideja ekonomskog patriotizma koji je danas efikasno oružje svih ozbiljnih nacija u globalnoj ekonomskoj utakmici.\nPolazeći od činjenice da ste liturgijski utemeljen čovek i iskreni patriota, očekujemo od Vas svest da je ovo trenutak kada morate odlučiti kome gospodaru služite.\nU nadi da ste spremni da služite svojim bližnjima pre nego međunarodnom kapitalu, u nadi da ste svesni da je ekonomski patriotizam i bojkot neprijateljskih banaka jedini način da Srbi nenasilno a efikasno nanesu udar osvajačima, pozivamo Vas da na navedena pitanja javno odgovorite i da nam i sami predložite moguće mere kojih se, usled naše neobaveštenosti, nismo setili.\nBeograd, 24. februar 2008. godine S poštovanjem,\nZa Dveri Srpske


Vučić: Hrvatskoj ćemo uzvratiti kontramjerama\nVučić je zatražio od EU da "uozbilji i upozori svoju članicu da se ne ponaša tako" (Getty Images)\nU suprotnom, kako je upozorio na vanrednoj konferenciji za novinare, Srbija će preduzeti pravne mjere, a ako to ne da rezultat, povući će i kontramjere.\n„Hrvatska se zaustavljanjem teretnog saobraćaja ponaša neodgovorno, a ukoliko to bude potrajalo, moraćemo da uvedemo kontramere, koje će više pogoditi Hrvatsku od nas“, istakao je Vučić.\nOn je rekao da je zaustavljanje teretnog saobraćaja veoma ozbiljno pitanje i da se Hrvatska ponaša, „najblaže rečeno, neodgovorno“.\n„Molim hrvatske vlasti, ne zato što smo slabi, a oni mnogo jaki, već kao komšije, prijatelje, članicu EU, da povuku svoje neodgovorne odluke koje ni sami ne znaju na čemu su zasnovane. U protivnom, zbog kršenja brojnih bilateralnih i međunarodnih sporazuma bićemo prinuđeni da pravnim putem tražimo zaštitu za svoju zemlju“, naglasio je.\nOn je kazao da, ako se to ne dogodi u najkraćem roku, Srbija planira da uvede i kontramjere.\nVučić: EU da uozbilji svoju članicu\nKritikovao je i hrvatske vlasti zato što se četiri, pet dana suočavaju sa valom izbjeglica, a već svakodnevno iz te zemlje dolaze neodgovorne odluke i izjave.\n„Naša zemlja suočena je više meseci sa talasom izbeglica, a nismo davali neodgovorne izjave, niti ikada zaustavljali saobraćaj.“\n„Mi puštamo sve kamione koji dolaze iz Hrvatske, a oni ne puštaju nijedan iz Srbije u Hrvatsku. Naše strpljenje neće trajati do veka“, poručio je on.\nVučić je zamolio “EU da uozbilji i upozori svoju članicu da se ne ponaša tako, jer to nije samo antievropsko ponašanje, već je protiv svakih civilizacijskih normi“.\nPrema njegovim riječima, Mađari su bili pošteni i zatvorili su obje strane, tako da su i oni trpjeli štetu.\n„Šta misle da mi puštamo sve, a oni se ne javljaju čak ni na telefon i ne objašnjavaju o čemu je reč. Jer mislite da smo impresionirani Hrvatskom i njenom moći i snagom“, istakao je.\nKako pišu mediji u Srbiji, Vučić je za sutra zakazao hitnu sjednicu Vlade povodom odluke Hrvatske.\nDačić: Opet imamo Evropu sa gvozdenom zavjesom\nIvica Dačić, ministar vanjskih poslova Srbije, rekao je da će, ukoliko EU ne bude sposobna da upravlja izbjegličkom krizom, Srbija biti primorana da uvede kontramjere.\nOn je rekao da je za Srbiju neprihvatljivo da izbjeglice budu vraćene i da od evropskog komesara Johannesa Hahna, koji u petak dolazi u Beograd, očekuje da čuje konačno rješenje Unije.\n“Srbija ne može da dozvoli da bude koncentracioni logor, ograđena žicama sa zatvorenim saobraćajem, a da to nikoga nije briga. Da li je Evropa sposobna da upravlja organizacijom kao što je EU? Ako nije, Srbija će biti prinuđena da uvede kontramere”, rekao je Dačić na konferenciji za novinare u Varšavi, gdje je otvorio godišnju konferenciju OSCE-a kao predsjedavajući.\nDačić je rekao da je Srbija sa Mađarskom poslije incidentata na granici dogovorila da se otvori autoput, ali da je sad suočena sa činjenicom da su prema Hrvatskoj zatvoreni gotovo svi prijelazi za saobraćaj.\n“Danas sam pokušavao da razgovaram telefonom sa koleginicom Vesnom Pusić i tražim objašnjenje zašto je zatvoren teretni saobraćaj. Da li smo sad, umesto Evrope bez granica, ponovo dobili Evropu sa gvozdenom zavesom, kako jedna zemlja EU može da zabrani saobraćaj sa susedima?”, rekao je Dačić.\nPrema njegovim riječima, da su evropske zemlje upotrijebile ovoliku vojsku protiv ISIL-a, kakvu upotrebljavaju prema izbjeglicama, do sada bi ta kriza bila riješena.\nOn je upitao da li su evropske vrijednosti suzavac, zatvaranje puteva i granica i podvukao da to ne može biti politika EU i da Srbija traži hitno reagovanje EU.\n“U Evropi su se granice zatvarale samo u vreme ratova, a reakcija EU je kao da se to dešava na drugoj planeti”, rekao je Dačić.\nOstojić: Problem je politika Beograda\nHrvatski ministar unutrašnjih poslova Ranko Ostojić izjavio je danas da će granični prijelazi prema Srbiji, osim na Bajakovu, ostati zatvoreni sve dok Srbija ne promijeni politiku prema kojoj izbjeglice preusmjerava samo u Hrvatsku.\nOstojić je naveo da je osnovni razlog da se donese odluka o zatvaranju prijelaza politika Beograda.\n“Otvoren je granični prijelaz Horgoš, ali oni i dalje sve izbjeglice preusmjeravaju prema Hrvatskoj. Želimo da se to promijeni”, rekao je Ostojić, prenose hrvatski mediji.\n“Tehnički se granični prijelazi mogu otvoriti za sat vremena, ali prethodno Srbija mora da promijeni politiku prema kojoj izbjeglice preusmjerava samo u Hrvatsku”, istakao je Ostojić tokom posjete šatorskom centru u Opatovcu.\nDo sada je u Hrvatsku ušlo blizu 30.000 izbjeglica, u privremenom prihvatnom centru u Opatovcu nalazi ih se trenutno 2.450, dok je 500 izbjeglih krenulo prema graničnim prijelazima, podaci su Ministarstva unutrašnjih poslova Hrvatske.\nSrpsko-hrvatski odnosi već duže vrijeme liče na onu: kad god nađeš zgodnu priliku, ti se posvađaj.


Mrdaković u 21. klubu: Iskustvom i golovima ću pomoći Radu\nNovi fudbaler Rada Miljan Mrdaković poručio je da je došao da pomogne golovima i iskustvom i kazao je da je odmah po dolasku osetio toplinu kluba sa Banjice.\n"Srećan sam što ću igrati u takvoj sredini, klubu sa bogatom tradicijom. Već prilikom prvog razgovora sam osetio toplinu, da u klubu svi dišu kao jedan, kao porodica. To je nešto što su mi već pričali igrači koje znam od ranije", naveo je Mrdaković.\nOvaj centarfor ima 34 godine i u Rad dolazi posle grčkog Asterasa. Ovo mu je 21. put u seniorskoj karijeri da menja klubove.\nMrdaković, kao i "građevinari", ima velike ambicije.\n"Svakako da ćemo da se borimo za Evropu. Ja dolazim da im svojim iskustvom pomognem u tome, kao i golovima naravno, što je najbitnije", istakao je Mrdaković.\nKao omladinac je igrao za niški Radnički i Partizan, a onda je kao junior potpisao za Anderleht, ali nije zabeležio nijedan nastup za taj klub.


05/11/2019 | 09:55 ⇒ 17:56 | Autor: SRNA\n- Odbijanje SDA da ispoštuje izborne rezultate paralizovalo je vlast na nivou BiH i gurnulo BiH u krizu. BiH jedva da se može smatrati demokratskom zemljom pošto pobjedničke stranke na izborima 2018. godine još nisu preuzele vlast - navodi se u 22. Izvještaju upućenom Savjetu bezbjednosti UN-a i podsjeća da SDA blokira formiranje vlasti ne samo na nivou BiH, već i u FBiH i nekim kantonima zato što je razočarana rezultatima izbora iz 2018. godine.\n- SDA je postavila nemoguć uslov kao izgovor za sprečavanje formiranja vlasti na nivou BiH i blokira formiranje Savjeta ministara postavljajući kao uslov da se BiH obaveže da NATO savezu podnese Godišnji nacionalni program /ANP/, što je ključni korak ka pridruživanju Alijansi. SDA ignoriše poziv EU da se Savjet ministara formira bez političkog uslovljavanja. Kao što to SDA i zna, ANP kao uslov je nerazuman i nerealan - naglašava se u tekstu i podsjeća da nijedna druga stranka nije postavila uslove za formiranje Savjeta ministara.\n- ANP kao uslov je obični paravan za sprečavanje sprovođenja izbornih rezultata na nivou BiH. Činjenica da SDA blokira i formiranje vlasti u FBiH i nekim kantonima pokazuje da blokada formiranja Savjeta ministara, u stvari, nema veze sa NATO-om - konstatuje se u Izvještaju.\n- Republika Srpska traži ono što je Tomas Džeferson tražio za SAD - "mir, trgovinu i iskreno prijateljstvo sa svim narodima - bez uplitanja u savez sa bilo kim". Republika Srpska podržava i aktivno učestvuje u kontinuiranoj saradnji BiH sa NATO-om, između ostalog i u okviru programa Partnerstvo za mir, kojem je BiH pristupila 2006. godine, i Individualni akcioni plan za partnerstvo sa BiH, koji je usaglašen sa NATO-om 2008. godine.\n- Republika Srpska smatra da politika vojne neutralnosti u odnosu na sve strane sile, naročito u svjetlu burne istorije regiona sa savezima, jeste najbolji način da se građanima BiH obezbijede nezavisnost, mir i stabilnost - obrazloženo je u 22. Izvještaju Vlade Srpske.\n- S obzirom na to da je dogovorena potrošnja na odbranu zemalja članica NATO-a po dva odsto BDP-a, članstvo u NATO-u značilo bi ogromno povećanje potrošnje na odbranu, uprkos činjenici da na Oružane snage otpada više od 40 odsto budžeta institucija na nivou BiH... BiH jednostavno ne može priuštiti dodatne vojne troškove u vrijeme velikih pritisaka na budžete. Povećanje vojne potrošnje koje nosi članstvo u NATO-u zahtijevalo bi štetno povećanje poreza ili bolno rezanje potrošnje - ističe se u tekstu.\nU Ustavu BiH izričito se kaže da je "Predsjedništvo nadležno za predstavljanje BiH u međunarodnim i evropskim organizacijama i institucijama i traženje članstva u onim organizacijama i institucijama u kojima BiH nije član".\nUstav BiH daje Predsjedništvu i ovlašćenje za "pregovaranje, otkazivanje i, uz saglasnost Parlamentarne skupštine, ratifikovanje međunarodnih ugovora", te "koordinaciju, prema potrebi, sa međunarodnim i nevladinim organizacijama u BiH".\n- Na širem planu, Ustav BiH kaže da je Predsjedništvo "nadležno za vođenje spoljne politike BiH". Pošto su sve ove nadležnosti, naročito nadležnost u pogledu traženja članstva u međunarodnim organizacijama, Ustavom dodijeljene Predsjedništvu, članom 84 se neustavno usmjerava Predsjedništvo i drugi zvaničnici da "sprovedu tražene aktivnosti za pristupanje BiH NATO-u" - navodi se u tekstu.\n- Štaviše, Ustavni sud BiH uvažava da je "unutrašnje uređenje BiH zasnovano, između ostalog, na principu podjele vlasti, koji je bitan za koncept vladavine prava". Ustavni sud takođe smatra da podjela vlasti podrazumijeva i "zabranu međusobnog uplitanja".\nUplitanje Parlamentarne skupštine u ustavne nadležnosti Predsjedništva predstavlja povredu Ustava i načela podjele vlasti - na isti način nelegalno kao kada bi Parlamentarna skupština donijela zakon koji bi se Ustavnom sudu BiH naložilo da u određenoj stvari pred ovim sudom odluči na određeni način - ističe se u Izvještaju.\n- Proponenti članstva BiH u NATO-u, takođe, tvrde da odluka ranijeg Predsjedništva BiH o saradnji sa NATO-om zvaničnicima BiH nalaže da zatraže članstvo u taj savez. Međutim, ne postoji odluka Predsjedništva o dostavljanju ANP-a, a u svakom slučaju, raniji saziv Predsjedništva ne može pravno da obavezuje aktuelno Predsjedništvo takvom odlukom - navodi se u Izvještaju Vlade Srpske.\n- Zvaničnici EU odbili su ideju da su članstvo u EU i članstvo u NATO-u povezani. Pet članica EU nisu članice NATO-a, a pet članica NATO-a iz Evrope nisu članice EU. Izmišljati vezu između evropskih i NATO integracija, koju ne priznaju ni EU ni SAD, tipičan je manevar koji ide na ruku onima koji bi izgubili u reformama nužnim za evropske integracije - ocijenjeno je u 22. Izvještaju Vlade Republike Srpske.\n19:54 > Prijedorska bolnica uskoro dobija magnetnu rezonancu i angio salu (VIDEO)\n19:45 > Zemljotres u Kostajnici i Kozarskoj Dubici bez doma ostavio i lokalne medije (VIDEO)


ZVEZDE imaju DIVNE VESTI za OVOG Zodijaka, sledi mu VELIKA SRECA! – Neko bitan\nSreca je nesto sto svi zelimo i cemu se svi nadamo, nista ne moze zameniti srecu, srece kada imamo apsolutno je sve moguce i sve mozemo ostvariti, ovoga puta zvezde imaju divne vesti za odredjenog znaka, zvezde imaju divne vesti za osobe rodjene u znaku JARCA…\nZvezde imaju divne vesti za pripadnike znaka jarca, zvezde otkrivaju jarcovima da im predstoji velika sreca.\nSreca je nesto cega jarcovi uvek imaju u svom zivotu, medjutim nekada imaju manje srece u svom zivotu u odnosu na ono koliko im je ona potrebna, ipak ovoga puta zvezde otkrivaju jarcovima da im predstoji i da ih ceka velika sreca, jarcovi ce mnogo srece imati.\nZvezde otkrivaju da je jarcovi srece imati tokom leta, a leto kao sto vec znate veoma ubrzo pocinje, upravo ce jarcovima leto predstavjati vreme tokom kojeg ce zaista imati mnogo srece.\nIako pocetak leta jarcovima to nece nagovestavati, nece im nagovestavati jer ce jarcovi na pocetku leta imati nekih problema, ipak ce jarcovi odmah posle tih problema poceti da uzivaju u sreci.\nZvezde otkrivaju pripadnicima znaka jarca da ce upravo imati problema samo u nekoliko prvih dana leta, a ostatak leta ce jarcovima proteci u velikoj sreci.\nVec u prvoj sedmici leta jarcove ocekuje nesto divno na planu ljubavi, voljena osoba jarcova ce zeleti jarcu da dokaze svoju ljubav, a to ce uciniti tako sto ce jarcu prirediti jedno prelepo iznenadjenje, dakle pripadnici znaka jarca ce vec na kraju prve nedelje leta uzivati u prelepom iznenadjenju, ali jarcovima ce sve to samo predstavljati pocetak uzivanja u sreci.


M. K. 6. septembra 2017. 15:34\nMeđunarodni paraolimpijski komitet (MPK) odlučio je da zabrani Paraolimpijskom komitetu Rusije da učestvuje u međunarodnim takmičenjima zbog optužbi za korišćenje dopinga, saopštio je predsednik MPK Filip Krejven.\n„Ruski sportisti moći će da se takmiče na kvalifikacionim takmičenjima za Paraolimpijske igre 2018. godine kao nazevisni učesnici. Zatim, ako PKR ispuni sve kriterijume i bude obnovljen, svim sportistima koji su se kvalifikovali biće dozvoljeno da nastupe na Paraolimpijskim igrama. Po mom mišljenju, ovo je najbolji podsticaj za PKR da ispuni sve preostale kriterijume“, istakao je Krejven.\nMeđunarodni paraolimpijski komitet objavio je 7. avgusta 2016. suspenziju članstva Paraolimpijskog komiteta Rusije (PKR) i zabranu ruskim paraolimpijcima da učestvuju na Igrama u Brazilu 2016. nakon razmatranja izveštaja komisije Svetske antidoping agencije (VADA) koju je predvodio Ričard Meklaren.\nSportski arbitražni sud odbio žalbe 47 ruskih sportista i…\nNastase: Očigledno je da se Serena dopinguje, vidite na šta…\nŠarapova ne zaslužuje vajld karte


Leto u Muzeju – Čupava Keleraba\nOznaka: Leto u Muzeju\nKoncert mladih bendova i diskusija „Neki novi Novi talas?“ ispred Muzeja Jugoslavije\nOMLADINSKI FESTIVAL „HALI GALI“ NA „LETU U MUZEYU“ Muzej Jugoslavije 29. avgusta ugostiće omladinski festival „Hali Gali“ u okviru projekta „Leto u MuzeYU“. Na platou ispred Muzeja održaće se koncert tri mlada benda: „Tipon“, „KoiKoi“ i „Vizelj“, a prethodiće mu razgovor pod nazivom „Neki novi Novi talas?“, na koje će učestovati Dragan Ambrozić (Dom omladine Beograda), Aleksa Nedić (bend „Vizelj“), Boris Vlastelica (bend „Repetitor“) i Pavle Banjac (izdavačka kuća „Librarion“). Program počinje u 18 časova, a ulaz je slobodan. Muzej Jugoslavije već četiri godine uspešno realizuje „Leto u MuzeYU“ sa…\nMuzikaHali Gali, KoiKoi, Leto u Muzeju, Leto u Muzeju 2021, Leto u MuzeYU, Leto u MuzeYU 2021, Muzej Jugoslavije, muzika, najava, Neki novi Novi talas, tIPON, vesti, vesti iz muzike, vesti muzika, VizeljLeave a comment\nZadovoljstvo nam je da vas obavestimo da je matine na kojem je nastupio beogradski sastav „Fish in Oil“, uz DJ podršku Majora Gagarina (Željko Kerleta), protekao izuzetno uspešno uz prisustvo preko 800 posetilaca svih uzrasta. Matine je održan u nedelju 11. jula, na otvorenom, u Parku skulptura Muzeja Jugoslavije i deo je programa „Leto u Muzeju“. Na repertoaru alternativnog džez-rok sastava „Fish in Oil“ našle su se veoma zanimljive verzije revolucionarnih pesama, kao i njihova autorska muzika inspirisana odrastanjem u Jugoslaviji. Ovim programom Muzej Jugoslavije još jednom je pokazao da postoje…\nMuzikaFish in Oil, Leto u Muzeju, Leto u Muzeju 2021, Major Gagarin, Muzej Jugoslavije, vesti, vesti iz kulture, vesti iz muzike, vesti muzika, Željko KerletaLeave a comment


KRIVIČNI ZAKONIK: Mera bezbednosti je posebna vrsta krivičnih sankcija, koja je namenjena neuračunljivim ili osobama bitno smanjene uračunljivosti, a koja su počinila krivično delo. Mere bezbednosti se izriču uz kaznu, a neke od njih i samostalno. Osnov za izricanje mera bezbednosti nije krivična odgovornost, već postojanje opasnosti da će počinilac nastaviti da vrši krivično delo\nMere bezbednosti treba da ostanu posebna vrsta krivičnih sankcija, ali ih treba unaprediti jer u Srbiji nisu menjane poslednjih 30 godina, saglasni su učesnici skupa regionalne konferencije koju je organizovala Misija OEBS-a u Beogradu.\nU okviru konferencije predstavljena je publikacija Misija "Mere bezbednosti medicinskog karaktera i krivično pravo", zbornik radova stručnjaka za krivično pravo i psihijatara koji su uključeni u postupke u kojima se izriču mere bezbednosti i njihovo izvršenje.\nMinistarska bez portfelja zadužena za demografiju i populacionu politiku Slavica Đukić Dejanović podsetila je da je Srbija još u 19 veku imala zabranu da odgovara neko ko je neuračunljiv, a da se za vreme Kraljevine Jugoslavije mere bezbednosti odvajaju kao posebna mera sankcija.\n"Sa takvom tradicijom krivičnog zakonodavstva uverena sam da ćete kao stručnjaci spojiti pravo i medicinu u korist običnog čoveka", rekla je Đukić Dejanović.\nOna je dodala da se mere bezbednosti medicinskog karaktera mogu odvijati u psihijatrijskim ustanovama i mogu se primenjivati kod narkomana ili alkoholičara i korak su dalje u zaštiti prava bolesnih osoba, a veći stepen zaštite za državu i građane.\nPredsednika Vrhovnog kasacionog suda Dragomir Milojević rekao je da su mere bezbednosti posebna vrsta krivičnih sankcija, koje se izriču uz kaznu, a neke od njih i samostalno.\nIzriču se, kako je naveo, ukoliko preti opasnost da počinilac ponovi krivično delo.\n"Mera bezbednosti izriče se ako sudija proceni da će počinilac da nastaviti sa vršenjem krivičnih dela", rekao je Milojević.\nOn je pojasnio da osnov za izricanje mera bezbednosti nije krivična odgovornost, već postojanje opasnosti da će počinilac nastaviti da vrši krivično delo.\nŠef Misije OEBS-a u Srbiji Andrea Orizio kaže da je mera bezbednosti osetljiva tema, da se mora raditi na sprečavanju kriminala i zaštiti žrtava, ali i da se prestupnici kod kojih se izrekne mera bezbednosti zaštite od zlostavljanja i da ih treba pripremiti za rehabilitaciju.\nProf. Stanko Bejatović sa Pravnog fakulteta u Kragujevcu pojašnjava da je mera bezbednosti posebna specifična sankcija, koja je namenjena neuračunljivim ili osobama bitno smanjene uračunljivosti a koja su počinila krivično delo.\nOn je dodao da društvo ima pravo da se zaštiti od krivičnih dela i lica koja nisu uračunljiva, ali i da se sa druge strane radi o osobama koje su marginalizovane, zbog svog duševnog stanja, ne mogu da zaštite ni svoja osnovna ljudska prava.\n"Tu se postavlja pitanje kako krivično pravno reagovati, da bi se zaštitilo društvo od nedozvoljenog ponašanja takvih lica, ali i da se obezbedi minimum prava koji su garantuje svakom ljudskom biću", pojasnio je Bejatović.\nKako kaže, mere bezbednosti nisu suštinski menjane poslednjih 30 godina, a to znači kada neuračunljiva osoba učini krivično delo da se smešta u duševnu bolnicu za lečenje duševnih bolesnika i tu ostaje dok se ne izleči.\n"Kada je reč o bitno smanjenoj uračunljivosti oni se takođe smeštaju u duševnu bolnicu, ali ukoliko je izlazak iz bolnice predviđen pre izrečene krivične sankcije onda izdržava tu krivičnu sankciju", naglasio je on.\nU pojedinim zakonodavstvima mere bezbednosti su isključene iz krivičnih sankcija, a Bejatović naglašava da bi to trebalo sprečiti.\n"Mere bezbednosti treba da ostanu kao krivične sankcije, ali da treba tražiti i nova rešenja", pojasnio je on i dodao da dobru praksu imaju Nemačka i Italija.\nNjihova praksa podrazumevaju da mere bezbednosti ostanu u sistemu krivičnih sankcija, a da lica kojima su izrečene mere bezbednosti ne izvršavaju te mere bezbednosti u okviru kazneno - popravnih ustanova već u okviru ustanova u kojima se leče ljudi koji nisu izvršili krivična dela, a koji su duševno bolesni.\nKonferencija je okupila pravnike i psihijatre iz Srbije, Bosne i Hercegovine, Crne Gore, Hrvatske, Makedonije, Slovenije, a njen cilj je razmena znanja i iskustava u izricanju i primeni mera bezbednosti.


Total Srbija: Kako da deca budu bezbrižna u saobraćaju? – Balkanekspresrb.rs\nTotal Srbija: Kako da deca budu bezbrižna u saobraćaju?\nSvi koji vole decu sakupili su se danas u Francuskoj ambasadi na prezentaciji akcija preduzeća Total Srbija. Francuski ambasador gospodin Frederik Mandoloni rekao je da i njegova zemlja učestvuje u ovoj akciji.\nRadi se o kampanji “Na putu za bezbednost dece u saobraćaju”. Ona se nastavlja iz prošle godine i bavi se obrazovanjem najmlađih za snalaženje na ulici. Ove godine se sponzorima pridružila i kompanija Hačinson iz Rume, koja pripada Total grupi, proizvodi gume i zapošljava 1.000 ljudi.\nFrancuski ambasador gospodin Frederik Mandoloni čestitao je Total grupi, renomiranoj francuskoj kompaniji na ovoj akciji:\n– Deca su mnogo naučila o saobraćaju zahvaljujući modernim tehnologijama i inovativnim igrama. Nadamo se da će uspeh ovog projekta motivisati i ostale kompanije. Sigurnost u saobraćaju je bitna za nas. Zbog toga je Francuska u spetembru po drugi put učestvovala na seminaru u Suboici srpskog Ministarstva unutrašnjih poslova.\nTotal je osmislio edukaciju za najmlađe tako što im je ponudio vizuelne demonstracije i kartice – pitalice,Total Kvarc robote, maskote i igre na tabletu osmišljene da deca brže shvate saobraćajne propise. Ove godine 64 školeu Srbiji uključene su u Totalovu akciju, a 5.500 dece obrazuje se na ovaj način. Korišćem tableta je neophodno u nastavi , a igra pomaže da deca shvate tajne saobraćajnih propisa. Akcijom Totala obuhvaćena su i deca bez roditeljskog staranja koja odrastaju u SOS selu u Kraljevu.\nPomoćnica ministra prosvete i nauke Vesna Nedeljković kaže da je njeno Ministarstvo odmah podržalo projekat “Na putu za bezbednos dece u saobraćaju” i da će ga i dalje podržavati.♦\nVučić u Abu Dabiju kod šeika Mohameda


Niko ne sme da vas dere - Istinomer\n„Narodna banka Srbije intenzivno priprema zakon koji će obuhvatiti ne samo potrošačke kredite, već i celinu finansijskih usluga na tržištu, koji će se, takođe, primenjivati od 1. januara sledeće (2011.) godine.“\nZakon o zaštiti korisnika finansijskih usluga trebalo bi da štiti građane i privredu od samovolje banaka i drugih finansijskih institucija od menjanja uslova kreditiranja. Taj zakon je takođe važan jer je on jedan od propisa koje je Srbija obavezna da usvoji u procesu evropskih integracija.\nBivši ministar je podsetio da je prethodni zakon donet 2005. godine, ali da se ta oblast u EU razvijala i da su donete nove direktive, koje su uključene u novi zakon. Nešto kasnije, Milosavljević je rekao da je Zakon gotov i da ulazi u proceduru.\n„Narodna banka Srbije završila je izradu zakona o zaštiti potrošača, korisnika finansijskih usluga, koji bi pred Skupštinom Srbije trebalo da se nađe u decembru.“\nBeta, 30. 11. 2010. godine\nPredlog Zakona, međutim, ne samo što nije počeo da se primenjuje od 2011. godine, već do kraja januara nije ni ušao u proceduru Skupštine Srbije. Prema poslednjim najavama on će u parlament stići tokom prolećnog zasedanja.\n„Novi Zakon o zaštiti korisnika finansijskih usluga stupiće na snagu tek na leto, odnosno 1. jula. To znači da neće biti donet po hitnom postupku, kako je prvobitno najavljivano, već je tek pre dva dana upućen vladi, a na dnevnom redu parlamenta će se naći tokom prolećnog zasedanja.“\nIstinomer obećanje bivšeg ministra trgovine ocenjuje kao neispunjeno.\nNarodna banka Srbije Evropska unija EU krediti zakon prava potrošača


Sarajevo: Krajem jula potpuni prekid saobraćaja - Klix.ba\n12.7.2005. u 14:51\nRekonstrukcija saobraćajnica od Otoke do Ilidže i u obrnutom smjeru teče brže od prvobitnih planova, tvrdi Adem Zolj, direktor Direkcije cesta Kantona Sarajevo.\nZolj je za Nezavisne novine izjavio da se u četvrtak može očekivati postavljanje izravnavajućeg asfaltnog sloja na ovoj glavnoj gradskoj saobraćajnici i pri tome neće biti totalnih obustava saobraćaja. Potpuni prekid saobraćaja najavljen je za kraj jula, kada će biti asfaltirana dionica u smjeru Otoka - Ilidža.\n"Paralelno se radi u oba smjera, jer želimo da s velikim mašinama što prije završimo radove, frezanje. Na dionici od Otoke do Ilidže ostalo je da se uradi još manji dio tako da se za dva dana može postavljati prvi sloj asfalta. Pri tome će se samo zauzimati traka u kojoj se radi", ističe Zolj.\nDodaje da se, paralelno s frezanjem, mijenjaju ivičnjaci i izmještaju slivnici.\n"Radi se i u noćnim satima kako bi svi radovi bili završeni na vrijeme ili čak prije. Krajem ovog mjeseca postavljaće se habajući sloj asfalta na dijelu od Otoke do Ilidže i pri tome će doći do totalne obustave saobraćaja na tom dijelu", rekao je Zolj.\nMnoge Sarajlije se žale da se ne osjeti pojačan broj vozila javnog gradskog prevoza, kako bi se smanjila upotreba privatnih automobila i spriječio nastanak gužvi.\n"Velike su gužve naročito u popodnevnim satima, kada se mnogi vraćaju s posla i na tramvajskim i na trolejbuskim stanicama. Isto je bilo i prošle godine kada se radilo od Marin dvora do Otoke. Apeluju da ne koristimo svoja vozila, a štede GRAS-ova", rekla je grupa građana.\n"Mi nismo dobili nikakve primjedbe, ali ćemo vidjeti s preduzećem GRAS da se poveća broj vozila tamo gdje je potrebno i da to bude u određenim terminima", prokomentarisao je Adem Zolj za Nezavisne.